پارتی دواپێشنیاری خۆی لەسەر پۆستەكان ئاراستەی یەكێتی كرد\n08:16 - 02/04/2019\nسبەینێ یەكێتی وەڵامی دواپێشنیاری پارتی دەداتەوە\nپارتی پێشنیارێكی لەبارەی پێدانی پشكەكانی لەكابینەی نوێی حكومەت ئاراستەی یەكێتی كردووە و بڕیارە سبەینێ لەلایەن ئەو حزبەوە وەڵام بدرێتەوە و بەپێی زانیارییەكانیش زۆرینەی ئەندامانی سەركردایەتی یەكێتی لەگەڵ ئەو پێشنیارەنوێیەدان .\nپەیامنێری KNN لە سلێمانی ڕایگەیاند هەرچەند بریاربوو وەفدێكی پارتی ئێوارەی رۆژی ئەمڕۆ بێتە سلێمانی بەڵام بەهۆی تێپەڕبونی كاتەوە پەیامەكەی بارزانی لەوەفدەوە گۆڕدرا بە وەرەقەیەكی نوێ لە پێشنیاری پارتی بۆ پێدانی پشكەكانی یەكێتی لەكابینەی نوێی حكومەت.\nهەربەپێی ئەو زانیاریانەی لە ئەندامێكی وەفدی یەكێتیەوە دەست KNN كەوتووە ، پارتی سەرۆكی پەرلەمان و ، جێگری سەرۆكی حكومەت ، هەریەك لەوەزارەتەكانی پێشمەرگە ، پلاندان، لەنێوان وەزارەتی پەروەردەو خوێندنی باڵا یەكێكیان هەروەها لەنێوان رۆشنبیری و شەهیدان یەكێكیان ، كۆی وەزارەتەكان كراون بەشەش وەزارەت و جێگری سێ وەزارەتی سیادی و زیادكردنی دەستەكان كەپێشوتر دوان بوون.\nواچاوەڕواندەكرێت سبەێنی چوارشەمە سەركردایەتی یەكێتی لەسلێمانی كۆبێتەوە دوای كۆبونەوەكە وەڵامی پارتی بدەنەوە، بەڵام سەرچاوەیەك لەوەفدی یەكێتی دەڵێت: تائێستا زۆرینە لەگەڵ ئەو پێشنیارە نوێیانەدایە و بۆیە رێككەوتن تا ئەم ساتەوەختە ئەگەریی زۆرە.\n10312 جار خوێندراوەتەوە


وتووێژ:دەمار - ویکیپیدیا، ئینسایکڵۆپیدیای ئازاد\nسپاس کاک برووسک بۆ ئەم تێبینیە. لەڕاستیدا لەمێژ بوو دەمەویست باسی ئەمە بکەم بەڵام شتiکە ھەندێک لەمە دوورودرێژترە. وشەی دەمار کە لە زمانی کوردیدا ھەیە ھەر وەک لێرەدا ھاتووە لە کۆنەوە بە مانای blood vessel بووە (pişkên dirêj yên leşî yên ku xwîn tê re dimeşe). ئەگەر سەیری ھەنبانە بۆرینەش بکەی لەوێشدا ھەر بەم مانایەوە ھاتووە. ئەم وشەیە کوردی نییە و لە زمانی تورکی وەرگیراوە. لە ھەر دوو زمانی تورکی ستەمبولی و ئازەربایجانیدا ئەم وشەیە ھەیە و ئەوانیش ھەر بە blood vessel دەڵێن. ستەمبولی (Kanın vücudun çeşitli kısımlarına taşınmasını sağlayan kanal) و ئازەربایجانی (بە ڕووسی نووسراوە кровеносный сосуд یانی blood vessel). ئەم وشەیە چۆتە ناو زمانی فارسیشەوە و لەوێشدا ھەر بە مانای blood vesselە (ئەگەر چی ئێستا بە کاری ناھێنن).\nجا ھەر وەکی ئاماژەم پێ کرد لە کوردیشدا ئەم وشەیە ھەر بە مانای blood vessel بووە بەڵام لە باشوور و لە کتێبە دەرسیەکاندا ماناکەیان گۆڕیوە و بۆ «عصب» بە کاریان ھێناوە. جا ئەوە ھەڵەیەی جنابت فەرمووت بەڕاستی ھەڵە نییە و (ھەر وەکی وتم) لە گۆڕینی مانای وشەکەوە سەرچاوەی گرتووە. پێم وایە دەبێ لە وتارەکەدا زیاتر لەسەری بدۆین. سپاس.--چالاک وتووێژ ٢٠:٢٠، ١٩ی شوباتی ٢٠١٤ (UTC)\n@Calak: کاک چالاک ئەمەش «پەی»یە. لە کۆنەوە وتوویانە ڕەگ و پەی. خوێنبۆریش بکەینە ڕەگ. Aza (لێدوان) ٠٨:٢٦، ٤ی نیسانی ٢٠٢٠ (UTC)\nلەگەڵ ئەم زمانە کەس نازانێ بڵێ چی. دەماری تورکی ھیچ؛ وشەی بۆریش-یان باو کردووە کە عەرەبی عێراق دەیڵێ و ئەویش تورکییە. لە بیرت بێ وشەی تورکیی وێلاش-یشیان بۆ ئاواڵمناڵ دانابوو. بەڕاستی جێگەی داخە.--چالاک وتووێژ ١١:١٥، ٤ی نیسانی ٢٠٢٠ (UTC)\nوەرگیراو لە «https://ckb.wikipedia.org/w/index.php?title=وتووێژ:دەمار&oldid=671328»\nئەم پەڕەیە دواجار لە ١١:١٥ی ٤ی نیسانی ٢٠٢٠ نوێ کراوەتەوە.


ڕیاڵ مەدرید (١٠٠ ملیۆن) بۆ شوێنگرەوەی بنزیمە پێشکەش دەکات ! – تۆڕی میدیایی خەڵک\nڕیاڵ مەدرید (١٠٠ ملیۆن) بۆ شوێنگرەوەی بنزیمە پێشکەش دەکات !\n2019/10/06 - 3:28 PM\nبەرپرسانی یانەی ڕیاڵ مەدریدی ئیسپانی لە گواستنەوەکانی هاوینەی ٢٠٢٠وە بەدوای شوێنگرەوەیەکی بەتوانا بۆ کەریم بنزیمەی فەرەنسیدا دەگەڕێن و بۆ ئەو مەبەستەش ئەستێرەیەکی بەرازیلیان دەستنیشان کردووە.\nپۆرتاڵی “دۆن بالۆن”ی ئیسپانی لەسەرچاوە ناوخۆییەکانی یانەی شاهانەی مەدریدەوە ئاشکرای کردووە، سەرۆکایەتی یانە زەبەلاحەکەی مەدرید لە دابینکردنی شوێنگرەوەیەک بۆ کریستیانۆ ڕۆناڵدۆی پورتوگالی بەتەواوی شکستیان هێناوە و توانای ئەوەیان نەبووە بەسەر یانەی پاریس سانت جێرماندا باز بدەن بۆ گواستنەوەی یەکێک لە کیلیان مباپێ یاخود نایمار دا سیلڤا، لەئێستاشدا نایانەوێت هەمان ئاستەنگی لە دابینکردنی شوێنگرەوەیەک بۆ کەریم بنزیمەی فەرەنسی دروست ببێت.\nبنزیمە تەمەنی هەڵکشاوە و چیتر لە وەرزەکانی داهاتوودا بەهەمان ئاست و توانستی جەستەییەوە ناتوانێت بەردەوام بێت، لێرەوە فلۆرنتینۆ پێرێز و هاوەڵانی لە ئەنجومەنی ئیدارەی شاهانە بڕیاریانداوە شوێنگرەوەیەکی بۆ دابین بکەن، ئەو یاریزانەش کە خواستیان لەسەریەتی گابریال جیزۆسی بەرازیلی ئەستێرەی لاوی یانەی مانچستەر سیتی ئینگلیزیە.\nجیزوس لە یانەی پاڵمێراسەوە بەبڕی ٢٧ ملیۆن یورۆ ڕوویکردۆتە سیتی، بەڵام لەئێستادا و پاش ئەنجامدانی چەند وەرزێک لە ئینگلتەرا نرخەکەی بەرزبونەوەی بەخۆیەوە بینیوە، نوێنەرانی ڕیاڵ دەیانەوێت گفتوگۆی گواستنەوەیی و ئیمزاکردنی بە یەک لێدان و بەبڕی ١٠٠ ملیۆن یورۆ یەکلایی بکەنەوە، ئەم هەنگاوەش دەرگا بەڕووی فرۆشتنی لوکا یوڤیچ و ماریانۆ دیازدا دەکاتەوە.\nخولی ئیسپانیاخولی ئینگلیزیڕیاڵ مه‌دریدگواستنه‌وه‌کانمانچستەر سیتی\nڤاڵڤێردی کۆتا ساتەکانی لە بەرشلۆنە بەڕێدەکات و مێسی لە سێ شوێنگرەوە دەنگی بە یەکێکیان داوە !\nگرنگترین ئەو یارییانەی ئەمڕۆ لە خولە ناوخۆییەکانی ئەوروپا ئەنجام دەدرێن (یەک شەممە)


بەیان سامی عەبدولڕەحمان: داوامان لە ئەمەریکا کردووە پشتگیریی دیالۆگی نێوان هەرێمی کوردستان و عێراق بکات - باسنیوز\nبەیان سامی عەبدولڕەحمان: داوامان لە ئەمەریکا کردووە پشتگیریی دیالۆگی نێوان هەرێمی کوردستان و عێراق بکات\nبەرهەم حەسەن مستەفا\nلەم دیمانە تایبەتەی (باس) لەگەڵ بەیان سامی عەبدولڕەحمان نوێنەری حکوومەتی هەرێمی کوردستان لە ئەمەریکا، باس لە پەیوەندییەکانی نێوان ئەمەریکا و کوردستان و ئەو بارودۆخە کراوە کە لەم دواییە بەهۆی هاتنی حەشدی شەعبی بۆ ناوچە کوردستانییەکانی دەرەوەی ئیدارەی هەرێم، هاتووەتە ئارا، ئاماژە بەوەش دەدا کە هەرێمێکی بچووکی وەکوو کوردستان پەیوەندییەکی ئەوتۆی هەیە لەگەڵ ئەمەریکا و لە ئاستێکی ئەوهادا کە زۆر وڵاتی تر ئێرەیی پێ دەبەن، هاوکات وەڵامی هەڵوێستەکانی ئەو دواییەی ئەمەریکا سەبارەت بە کوردستان و ئەدای لۆبیی کورد لە ئەمەریکا دەداتەوە.\n(باس) ئه‌رك و مه‌هامی نوێنه‌رایه‌تیی حكوومه‌تی هه‌رێمی كوردستان له واشنتن یان له ئه‌مەریكا به‌گشتی چییه؟\nبەیان سامی عەبدولڕەحمان: ئەرکی هەر نوێنەرایەتییەك یان باڵوێزخانەیەك بریتییە لە گەیاندنی پەیامەکانی حکوومەت و گەلەکەی بەو وڵاتەی کاری لێ دەکات. ئێمە لێرە لە پەیوەندیداین و کار دەکەین لەگەڵ کۆنگرێس و حکوومەتی ئەمەریکی، لەگەڵ دەزگاکانی هزر و دەزگا ئەکادیمییەکان، لەگەڵ میدیا، ڕێکخراوەکانی کۆمەڵگەی مەدەنی و هەروەها لەگەڵ ڕەوەندی کوردستانی. لە کۆبوونەوەکان داوایان لێ دەکەین پشتگیریی حکوومەتی هەرێمی کوردستان بکەن.\n(باس) ماوه‌یه‌كه به به‌رده‌وام ده‌بینین سه‌ردانی كۆنگرێس ده‌كه‌ن و له‌گه‌ڵ كۆنگرێسه‌كان كۆ ده‌بنەوه، به‌تایبه‌تی له‌دوای رووداوه‌كانی 16ی ئۆكتۆبه‌ره‌وه، ده‌تانه‌وێ چی بكه‌ن؟\nبەیان سامی عەبدولڕەحمان: لەم دواییەدا جەختی ئێمە بریتییە لە داواکردن لە ویلایەتە یەكگرتووەکان کە کار بکات بۆ و پشتگیری لە دایەلۆگ لەنێوان حکوومەتی هەرێم و حکوومەتی عێراق و هەروەها پاراستنی کوردستان، بە تایبەتی لەو میلیشیایانەی کە سەر بە پاسدارانی ئێرانن، یان ئێران پشتگیرییان دەکات. داوا لە ئەمەریكا دەکەین پشتگیری لە دایەلۆگێكی بنیاتنەرانە بکات.\n(باس) زۆر جار باس له‌وه ده‌كرێ لۆبیی كورد له ئه‌مەریكا لاوازه، ئایا به راستی لۆبیی ئێمه لاوازه؟\nبەیان سامی عەبدولڕەحمان: ڕاستییەکەی ناوبانگی نوێنەرایەتیی ئێمە ئەوەیە کە گرووپێکی بەهێزی لۆبیی هەیە، ئەمە بەتایبەتی ئەگەر سەرنج لەوە بدەیت کە ژمارەی ستافی ئێمە کەمە و بە سەرکەوتوو دادەنرێین. ساڵی پار (نیویۆرك تایمز) لە وتارێکدا باسی ئەمەی کرد و ئاماژەی بەوە دا کە لۆبیکردنی ئێمە کارایە. بە خۆی کارێکی ئاسان نییە و پێویستی بە کاری رۆژانە و پەیوەندییە لەگەڵ شەبەنگێکی بەرفراوانی دەزگا و لایەن و کۆمەڵگە، ساڵی پار ئیدارەی ئەمەریكا گۆڕا، لەم حاڵەتەشدا دەبێت پەیوەندیی نوێ لەگەڵ ئیدارە نوێیەکە دروست بکەیت. بە خۆیشی بابەتی دیپلۆماسی و لۆبی بابەتێکە کات دەخایەنێت.. بێ گومان ڕەوشی ئابوورییش کاریگەریی خۆی هەیە، کە ئەگەر ڕەوشەکە ئاوا نەبوایە دەکرا بۆ نموونە سەردانی شوێنی تریش بکەین، ئەگەرچی وەك بەشێک لە کارەکانمان ئێمە کار لەگەڵ کەنەداش دەکەین و مانگی ڕابردوو لەوێ بووین و لەگەڵ بەرپرسان و پەرلەمانتاران و ڕەوەندی کوردستانی کۆ بووینەوە.\n(باس) ده‌گوترێت له ساڵانی رابردوودا پاره‌یه‌كی زۆر خه‌رج كراوه له لۆبیكردن و هیچ به‌رهه‌مێكی نه‌بوو، ئه‌وه‌ی كه باس ده‌كرێ، یان ده‌ڵێن لانی كه‌م ئه‌و پاره‌ی سه‌رف كراوه له ئاست لۆبیكردنه‌كان نه‌بوون؟ به‌تایبه‌ت له رووداوی 16ی ئۆكتۆبه‌ر كه ئه‌مه‌ریكا پشتیوانیی حكوومه‌تی عێراقی كرد؟\nبەیان سامی عەبدولڕەحمان: ئەگەر بەراورد بکەیت لەنێوان بودجەی ئێمە و باڵوێزخانەکانی تر دەبینیت ئەوانەی تر ساڵانە دەیان، هەندێک جاریش سەدان ملیۆن دۆلار سەرف دەکەن بۆ کاروباری لۆبی، زۆربەیان لەگەڵ چەندین کۆمپانیای لۆبی گرێبەستیان هەیە کە کاریان بۆ دەکەن، بودجەی ئێمە رێژەیەکی ئێجگار کەمی ئەوانە. خۆ لۆبی تەنێ پارەش نییە، یان کێ دەبینیت رۆژانە، ڕەنگە یەكێک لە سەرکەوتووترین لۆبییەکانی ئەمەریکا، ئەوەی ئیسرائیلییەکان بێت، بەڵام ئەوان ژمارەیەکی زۆر هاووڵاتییان هەیە لێرە، مێژوویەکی درێژی پەیوەندییشیان هەیە، بە بەراورد لەگەڵ ئێمە، ئینجاش بێ گومان سەرچاوەی دارایی ئێجگار زیاتریشی بۆ تەرخان دەکەن. ڕاستییەکەی، هەر ناکرێت بەراوردی توانا و سەرچاوەکانی باڵوێزخانەکانی تر بکرێت لەگەڵ هی ئێمە، هێندە جیاوازن. لەم هەفتانەی دواییدا تاوتوێ و باسوخواسێکی زۆر هەبووە لە ئەمەریكا سەبارەت بە کوردستان. ئێمە چەندین جار گوێمان لێ بووە، تەنانەت هەفتەی ڕابردووش لە دەزگایەكی هزر باس کرا، کە ئێمە توانای لۆبیمان بەهێزە و لێرە سەرکەوتووە.\n(باس) كورده‌كان به چاوێكی پڕهیواوه ده‌یان ڕوانییه ئه‌وه‌ی كۆمارییه‌كان سه‌ركه‌وتن به‌ده‌ست بێنن زۆر ئاوڕ له كورد ده‌ده‌نه‌وه، ئێستا ترامپ له‌سه‌ر ده‌سه‌ڵاته و كۆمارییه‌كان براوه‌ن، به‌ڵام تا ئیستا هیچ شتێك بۆ كورد دیار نییه، یانی هیچ دەسکەوتێكیان له ده‌سه‌ڵاتی ترامپه‌وه نه‌بینیوە؟\nبەیان سامی عەبدولڕەحمان: بڕوا ناکەم هیچ حزبێک لە هیچ وڵاتێک بەرژەوەندیی وڵاتێکی تر بخاتە پێش بەرژەوەندیی خۆیەوە، بۆیە، بە ئەزموونی تۆ چەپ بیت یان ڕاست، دیموکرات بیت یان کۆماری، تۆ کار لەسەر بەرژەوەندیی وڵاتی خۆت دەکەیت، کە لەم حاڵەتەدا ئەمەریکایە. بۆیە بەگشتی ئەوە نییە کە بڵێین حزبێک لەوەی تر باشترە یان خراپترە بۆ کورد، وەک دەزانیت پەیوەندییەکی درێژمان هەیە لەگەڵ ئەمەریکا و حوکمی هەردوو لایەنمان بینیوە و لەم چەند ساڵەی دواییدا پەیوەندییەکانمان زۆر بەرەوپێشچوونی گەورەی بەخۆیەوە بینیوە و لە ئاستی جۆراوجۆریشدایە.\n(باس) ده‌گوترێت گه‌وره‌ترین كێشه‌ی كورد ئه‌وه‌یه به‌رده‌وام وه‌زاره‌تی ده‌ره‌وه‌ی ئه‌مه‌ریكا ڕێگره له‌به‌رده‌م پێشكه‌وتنی كورد، له هه‌مان كاتدا كورد په‌یوه‌ندیی زۆر باشی له‌گه‌ڵ پنتاگۆن و جه‌نه‌راڵه‌كان و ئاژانسی هه‌واڵگریی ئه‌مه‌ریكا CIA هه‌یه، ئه‌مه راسته؟\nبەیان سامی عەبدولڕەحمان: نوێنەرایەتیی حکوومەتی هەرێمی کوردستان لە ئەمەریكا پەیوەندیی باشی هەیە، بەگشتی لەگەڵ هەموو دەزگا و لقەکانی ئیدارەکە، بەردەوام کۆبوونەوەمان هەیە لەگەڵ دۆستە ئەمەریکییەکانمان لە وەزارەتی دەرەوە، لە وەزارەتی بەرگری، لە ئەنجومەنی ئاسایشی نیشتمانی و دەزگای تری حکوومی، بەڵام بێ گومان وەک دەزگایەکی دیپلۆماسی، خاڵی یەکەمی پەیوەندیمان وەزارەتی دەرەوەیە.\n(باس) قسه‌یه‌ك هه‌یه كه ده‌ڵێن ئه‌مه‌ریكا ئێستا ساحه‌كه‌ی بۆ ئێران چۆڵ كردووه له رۆژهه‌ڵاتی ناوەڕاست و خه‌ریكی دۆسیه‌ی كۆریای باكووره، ئه‌مه تا چه‌ند راسته؟\nبەیان سامی عەبدولڕەحمان: بێ گومان ئێمە دڵگرانین بە شێوازی بەڕێوەچوونی هەندێک کاروبار لە ڕابردوودا و ئەوەی ئەم چەند هەفتەیەی ڕابردوو. ئێمە دۆستی نزیک و هاوپەیمانی ویلایەتە یەكگرتووەکانی ئەمەریكاین، پێشمەرگە هاوکاریی ویلایەتە یەکگرتووەكان بووە لە شەڕی تیرۆریزم و ژمارەیەکی زۆر شەهید و بریندارمان داوە. هیوادار بووین ئەمەریكا بەشداریی زیاتر بوایە لە سەپاندنی دایەلۆگ لەنێوان عێراق و کوردستان و فشار بکات تا دانوستانێکی بنیاتنەرانە هەبێت و هەڕەشە نەمێنێت لەسەر سەرکەوتن و دەستکەوتەکانی گەلی کوردستان و ئەو پەیوەندییە باشەی چەند دەیەیە دروستمان کردووە.\n(باس) ده‌توانن پێمان بڵێن په‌یوه‌ندییه‌كانی ئێستای هه‌رێمی كوردستان و ئه‌مه‌ریكا له چ ئاستێكدایه؟\nبەیان سامی عەبدولڕەحمان: لە ماوەی پازدە ساڵی ڕابردوودا، بەتایبەتی ئەم سێ ساڵەی دوایی کە داعش سەری هەڵداوە و کە لە سنوورەکانمان نزیک بووەتەوە، پەیوەندیمان لەگەڵ ئەمەریکا گەشەی سەندووە لە بواری وردەکارییەکان و هەروەها لە ئاستەکەشیدا، لە لای هەردوو حکوومەت. پەیوەندیمان پتەوە و بڕوام وایە پەیوەندی لەگەڵ ئەمەریکا پەیوەندییەکی گرنگە و ئەم ماوەیە قۆناغێکی سەختە بۆ کوردستان و بۆ ئەمەریکاش. راوێژکارانی ئەمەریکی یارمەتیمان دەدەن لە بواری چاکسازیی ئابووری و زۆر پسپۆڕی سەربازییش هاوکاریی پێشمەرگە دەکەن. ئێمە داوا لە ئیدارەکە و کۆنگرێس دەکەین کە ئەمەریکا پێویستە هەبوونێکی چالاکانە و کاریگەری هەبێت لە دەستپێکردنی گفتوگۆ لەنێوان عێراق و هەرێمی کوردستان. شەڕ لە بەرژەوەندیی عێراق و کوردستان و لە بەرژەوەندیی ئەمەریکادا نییە.\n(باس) ده‌گوترێ ره‌وه‌ندی كورد له ئه‌مه‌ریكا چالاك نین یان لە ئاستی پێویستدا ئەمە وایە؟ ئەگەر وایە، ئایا هۆكاره‌كه‌ی ئێوه‌ن كه نوێنه‌رایه‌تیی حكوومه‌تی هه‌رێمی كوردستان؟\nبەیان سامی عەبدولڕەحمان: پێم وایە ڕەوەندی کوردستانی لە ویلایەتە یەكگرتووەکانی ئەمەریكا چالاکە. پێش ڕیفراندۆم لە تێنسی، لە کالیفۆرنیا، لە تەكساس، لە واشنگتۆن، لە مینیسۆتا و لە نیویۆرك و لە چەندین شوێن خۆپیشاندان کرا بۆ پشتگیریی لە ریفراندۆم. لێرە لە واشنگتۆنی پایتەخت ئێمە هاوکاریی ڕەوەندی کوردستانیمان کرد بۆ سازکردنی ڕاڵییەك بۆ پشتگیریی ڕیفراندۆم، کە میدیا نێوخۆیی و جیهانییە ئەمەریکییەکان باسی ئەوەیان کرد کە نزیکەی 2000 کەس ئامادەی بوون، لە ناشناڵ مۆڵ، کە شوێنێکی مێژووییە.\n(باس) بۆچی ئەو پرۆتیستۆیانەی پێش وایت هاوس بچووكن؟\nبەیان سامی عەبدولڕەحمان: تەنیا یەك دانەیان گەورە بوو لە هەفتەی ڕابردوو، چونکە ئەمەیان مۆڵەتی هەبوو. ئەوانەی تر بچووك بوون لەبەرئەوەی کە ئەگەر پرۆتیستۆی گەورە بکەیت لە هەر شوێنێکی ئەمەریکا ئەوا دەبێت مۆڵەت وەربگریت، بەڵام دەتوانیت خۆپیشاندانی ناوەخت بکەیت لە زۆربەی شوێنەکان، لە پێش کۆشکی سپییشەوە، بە مەرجێک کە ژمارەی بەشداربووان کەمتر بێت لە ژمارەیەکی دیاریکراو بەگوێرەی یاساکان، ئەگەر نا مۆڵەت پێویستە و ئەمەش کاتی دەوێت. دەبێت ئەوەشمان لەبیر بێت ئەمەریکا وڵاتێکی بەرفراوانە و ژمارەی رەوەندی کوردستانی کەمە، تەنیا لە ناشڤیل نەبێت کە نزیکەی دە - پازدە هەزار خێزانی کوردستانی هەیە، لە باقیی شوێنەکان ژمارەکەیان ئاوها نییە.\n(باس) ده‌گوترێت په‌یوه‌ندیی نێوان هه‌رێمی كوردستان و ئه‌مه‌ریكا ته‌نیا له چوارچێوه‌ی ژماره‌یه‌ك له خه‌ڵكی خانه‌نشینكراوی دیبلۆماتكار و كۆنگریسمان و ژه‌نه‌ڕاڵه‌كانه، ئایا ئیوه له‌گەڵ ئیداره‌ی حكوومه‌تی ئه‌مه‌ریكا و وه‌زیر و راوێژكار و جێگری ترامپ و كۆشكی سپی چ په‌یوه‌ندییه‌كتان هه‌یه؟ له‌م ماوه‌ی رابردوودا چ شتیكی خۆشتان ده‌ستكه‌وتووه بۆ خه‌ڵكی هه‌رێمی كوردستان؟\nبەیان سامی عەبدولڕەحمان: زۆربەی کۆبوونەوەکانمان لەگەڵ بەرپرسانی حکوومییە و لەگەڵ کۆنگرێسە، بەڵام هاوڕێ و دۆستمان هەیە کە پێشتر دیپلۆماتکار بوون، پێشتر جەنەراڵ بوون و ئێستا خانەنشینن، مایەی خۆشحاڵیمانە ئەمانە دەنگی خۆیان بەرز دەکەنەوە، قسە دەکەن و وتار دەنووسن و داوای پشتگیریی هەرێمی کوردستان دەکەن. ڕاستییەکەی پشتگیریی بەرپرسانی پێشوو و ئەو وتارانە زێدە پڕبایەخن و کاریگەرییان هەیە لەسەر داڕشتنی ئاخاوتنەکان و بابەتەکان. لەگەڵ ئەمەشدا، ئێمە بەردەوام کۆبوونەوە دەکەین لەگەڵ گەورە بەرپرسان و ئەندامان لە ئەنجومەنی سینات و ئەنجومەنی نوێنەران و حکوومەت، لە ئەنجومەنی ئاسایشی نیشتمانی، لە وەزارەتی بەرگری، لە وەزارەتی دەرەوە و لە کۆشکی سپی، پێم وایە بۆ هەرێمێکی بچووکی وەک کوردستان پەیوەندییەکی ئەوتۆمان هەیە لەگەڵ ئەمەریکا و لە ئاستێکی ئەوهادا کە زۆر وڵاتی تر ئێرەییمان پێ دەبەن. ئەمەریکا وڵاتێکی گەورەیە، کار لەسەر و لەگەڵ ژمارەیەكی زۆر بابەت و گەل و وڵاتی جۆراوجۆردا دەکات. سەرباری هەموو ئەمانەش، زۆر دانیشتن و زۆر بواری پەیوەندیی نێوان دوو وڵات، یان هەرێمێک و وڵاتێک، مەرج نییە بگاتە سەر لاپەڕەی رۆژنامە و گۆڤارەکان.\n(باس) ئایا گۆڕینی وەزیری دەرەوەی ئەمریکا (تیلەرسن) ئەگەر روو بدات، هیچ له دۆخی كورد ده‌گۆڕێت؟\nبەیان سامی عەبدولڕەحمان: دەزانم قسەوباس زۆر دەکرێن لەسەر کاروباری جۆراوجۆری ئیدارەکە، بەڵام ناتوانم بەدڵنییایەوە بڵێم کێ دێت و کێ دەڕوات، بەڵام دەتوانم بلێم دیپلۆماسی و پەیوەندیی نێوان دوو لایەن دوو وڵات گەورەترە لە کەسێکی دیاریکراوی ناو یەكێك لەو دوو وڵاتە. پەیوەندییەکانمان ناگۆڕێن، هەر کەسێک وەزیری دەرەوە بێت.


چارەسەر و قۆناغەکانی شێرپەنجەی گورچیلە\nله‌لایه‌ن: ڕابەر محەمەد - به‌روار: 2021-10-11-14:36:00 - کۆدی بابەت: 6853\nشێرپەنجەی گورچیلە نەخۆشییەکە کە تێیدا خانەکانی گورچیلە دەبن بە خانەی شێرپەنجەیی و گەشەکردنیان لە کۆنتڕۆڵ دەردەچێت و گرێ دروست دەکەن.\nقۆناغەکانی شێرپەنجەی گورچیلە\nقۆناغەکانی شێرپەنجەی گورچیلە چوار قۆناغە، پێشبینی کردنی داهاتووی نەخۆشییەکە پشت دەبەستێت بە تەندروستی جەستە و قۆناغی شێرپەنجەکە.\n- قۆناغی یەکەم: گرێ شێرپەنجەییەکە بە تەنها لە گورچیلەدایە و ٧ سم یان بچووکترە.\n- قۆناغی دووەم: گرێ شێرپەنجەییەکە تەنیا لە گورچیلەدایە و لە ٧ سم گەورەترە.\n- قۆناغی سێیەم: گرێ شێرپەنجەییەکە لە ناو گورچیلەدایە و بە لایەنی کەمەوە لە یەکێک لە لیمفەگرێ نزیکەکانیشدا هەیە، هەروەها گرێ شێرپەنجەییەکە لە لوولە خوێنی سەرەکی گورچیلەدایە و دەشێت لە یەکێک لە لیمفەگرێ نزیکەکانیشدا هەبێت، گرێیەک لە چەورییە شانەکانی دەوروبەری گورچیلەدایە و بەهەمان شێوە دەکرێت لە یەکێک لە لیمفەگرێ نزیکەکانیشدا هەبێت، گرێیەک کە چووەتە ناو (خوێنهێنەرە سەرەکییەکەی گورچیلە یان شانەکانی نزیکی گورچیلە)ەوە، بەڵام نەچۆتە ناو ڕژێنی ئەدریناڵەوە هەروەها دوورە لە پەردەیەکی ڕیشاڵی کە ناوی پەردەی جیرۆتایە.\nقۆناغی چوارەم: شێرپەنجەکە تەشەنەی کردووە بۆ ئەودیوی چینە چەورییەکانی دەوروبەری گورچیلە و دەکرێت چووبێتە یەکێک لە لیمفەگرێ نزیکەکان، هەروەها پێدەچێت بگوێزرێتەوە بۆ ئەندامەکانی دیکەی لەش بۆ نموونە ڕیخۆڵە، پەنکریاس، سییەکان.\nڕەنگە کەسی نەخۆش خۆی هەست بە هەندێک نیشانە بکات و نیشانەی وەک (ماندوویەتی لە ڕادەبەدەر و کەمبوونەوەی کێشی لەش و ئازاری لاتەنیشتەکانی پشت)ـی تێدا دەربکەوێت، یاخود لەوانەیە پزیشکی پسپۆر لە کاتی پشکنیندا بۆ نەخۆشییەکی دیکە بۆی دەربکەوێت کە نەخۆشەکە شێرپەنجەی گورچیلەی هەیە، هەروەها پێویستە مێژووی تەندروستیی کەسەکە و پشکنینی تایبەت و پشکنینی جەستەیی نەخۆشەکەش لەلایەن پزیشکەکەوە ئەنجام بدرێت، لە پشکنینی جەستەییدا پزیشکەکە چاودێری تا و پەستانی خوێن و ئازاری سک دەکات، نەخۆشەکەش پێویستە لە باسی مێژووی نەخۆشیەکە هەموو سەرەداوێکی پەیوەست بە بابەتەکە بە پزیشکەکە بڵێ بەتایبەت بەکارهێنانی هەر جۆرە دەرمانێک پێش تووشبوونەکە.\nبۆ دیاریکردنی نەخۆشییەکە پزیشک پشت بەم جۆرە پشکنینانە دەبەستێت:\n- شکنینی میز: بۆ دڵنیابوونەوە لە بوون و نەبوونی خوێن لە نێو میزدا.\n- پشکنینی خوێن: دەریدەخات کارکردنی گورچیلەکان لە چی ئاستێکدایە.\n- ئێکس ڕەی گورچیلە (Renal X-Ray): ماددەیەکی تایبەت لەڕێی میزەڕۆوە دەدرێت بە کەسەکە کە وەکو بۆیە وایە و لە کاتی پشکنینەکەدا گرێ شێرپەنجەییەکان دەردەخات.\n- سۆنەر (ULTRASOUND): شەپۆلی دەنگ بەکاردەهێنرێت بۆ نیشاندانی وێنەی گورچیلە، ئەم پشکنینە یارمەتیدەرە لە دەرخستنی ئەوەی جۆری گرێکە ڕەقە یاخود کیسی پڕ لە شلەیە.\n- تیشکی ڕەنینی موگناتیسی (MRI).\n- ناوبینی لوولەکانی خوێنی گورچیلە: ئەم پشکنینەش بەکاردێت بۆ هەڵسەنگاندنی لوولە خوێنی ڕۆیشتوو بۆ گرێ شێرپەنجەییەکە، تەنها لە حاڵەتێکدا سوودبەخشە کە گرێکە بچووک بێت.\n- پکشنینی شانەی زیندووی ئەندامەکە (Biopsy): هەندێکجار پزیشکەکە پەنا دەباتە بەر ئەم ڕێگایە بۆ دڵنیابوونەوە لە ئەنجامی پشکنینەکانی دیکە لە دیاریکردنی نەخۆشییەکەدا، کەسی پسپۆڕ دەرزییەکی تایبەت بەکاردێنێت بۆ هەڵگرتنی بەشێکی شانە زیندووەکە دواتر لە تاقیگەدا پشکنینی بۆ دەکرێت بۆ بوون و نەبوونی خانەی شێرپەنجەیی تێیدا، ئەم پشکنینە پێمان دەڵێت کە شێرپەنجەکە لە کام قۆناغدایە واتا ئاستی مەترسیداری شێرپەنجەکە دیاری دەکات، ئەگەر پزیشکەکە نەخۆشییەکەی وەکو شێرپەنجەی گورچیلە دیاری کرد ئەوا ڕەنگە پێویست بکات پشکنینی دیکەی وەک MRI و CT-Scan و X-Ray ئەنجام بدرێت بۆ زانینی تەشەنەکردنی نەخۆشییەکە بۆ سییەکان و ئێسک، پسپۆڕەکەش لەڕێیانەوە دڵنیاتر دەبێت لە قۆناغی نەخۆشییەکە.\nچارەسەری شێرپەنجەی گورچیلە\nشێرپەنجەکە یەکێکە لە باوترین جۆرەکانی شێرپەنجە کە لەوانەیە بە تێپەڕبوونی کات گەشەسەندنی کەم بکات و بگەڕێتەوە قۆناغەکانی سەرەتای دەرکەوتنەکەی، لێرەدا ئاماژە بە هەندێک چارەسەری پێوانەیی دەکەین کە یەکەمین هەنگاویان نەشتەرگەرییە، لەوانەیە هەندێک دەرمان بەکاربهێنرێت بۆ لەناوبردنی پاشماوەی نەبینراوی شێرپەنجەکە تەنانەت ئەگەر تەواوی گرێ شێرپەنجەییەکانیش بە نەشتەرگەری لابرابن.\nنەشتەرگەری شێرپەنجەی گورچیلە\nنەشتەرگەری شێرپەنجەی گورچیلە ئەم چەند جۆرەی هەیە:\nلابردنی گورچیلە و ڕژێنی ئەدریناڵ و لیمفەگرێ نزیکەکان و شانەکانی دەوروبەری بەتەواوی، باوترین جۆری نەشتەرگەرییە کە بۆ نەخۆشانی شێرپەنجەی گورچیلە ئەنجامدەدرێت بەشێوەیەک کونێکی بچووک دەکرێتە پشت و گرێکان دەردەهێنرێن.\nلابردنی گورچیلە بە تەنیا.\nلابردنی گرێ شێرپەنجەییەکان و بەشێکی شانەکانی دەوروبەری بەمەرجێک گرێکە زۆر بچووک بێت (بچووکتر لە ٤ سم) یاخود لە حاڵەتی نەگونجانی جۆری یەکەم ئەم ڕێگەیە بەکاردێت.\nمرۆڤ دەتوانێت بە یەک گورچیلەوە بژی، ئەگەر پزیشکی نەشتەرگەر هەردوو گورچیلەکەی دەرهێنا ئەوا پێویستە ئامێرێک خوێن بپاڵێوێت (شۆرینی گورچیلە) یاخود پێویستی بە ئەنجامدانی نەشتەرگەری چاندنی گورچیلە دەبێت.\nلە حاڵەتێکدا کە ئەگەر نەشتەرگەری ڕێگەی چارەسەر نەبوو ئەوا ڕوودەکرێتە ئەم ڕێگایانەی دیکە:\n- چارەسەرکردن بە پلەی نزمی گەرمی: بە بەکارھێنانی ساردی گرێکان لەناودەبرێن.\n- چارەسەرکردن بە پلەی بەرزی گەرمی: بە بەکارھێنانی گەرمی گرێکان دەسووتێنرێن.\n- بەرگیرانی شاخوێنبەر: تێیدا ئەو لوولە خوێنەی دەچێت بۆ گرێکە دادەخرێت و پێش نەشتەرگەری لووەکەی پێ لاواز دەکرێت.\n- چارەسەری زیندەیی (بایۆلۆجی): ئەم ڕێگا چارەیەش پشت بە بەهێزکردنی کۆئەندامی بەرگری دەبەستێت بۆ ڕووبەڕوو بوونەوەی لووە شێرپەنجەییەکان.\n- چارەسەرکردن بە ماددەی کیمیایی: تێیدا خانە شێرپەنجەییەکان دەکرێنە ئامانج.\nڕێگریکردن لە توشبوون بە شێرپەنجەی گورچیلە\nبەهۆی ناڕوونی هۆکاری سەرەکی تووشبوونەوەکەی ڕەنگە ڕێگری کردن لێی زەحمەت بێت، بەڵام گرتنەبەری ئەم هەنگاوانە مەترسیی تووشبوون کەمدەکاتەوە:\n- وازهێنان لە جگەرەکێشان.\n- پارێزگاریکردن لە گونجاوی کێشی لەش.\n- کۆنتڕۆڵکردنی پەستانی خوێن.\n- دوورکەوتنەوە لە بەرکەوتن بە ماددە زیانبەخشەکان.\nبابه‌ته په‌یوه‌ندیداره‌كان به : چارەسەر و قۆناغەکانی شێرپەنجەی گورچیلە


چەمکی نووسین و عەقلانییەتی ئازاد.\nنووسەرمان ھەیە لای وایە بەرگی کلاسیکی فرێ داوەو بەرگی مۆدێرن بەلایان دەبرسکێتەوە، وەھا کۆتری خەیاڵی دەفڕێنێت، کە خۆی لە ھەموو کۆت ئایدیالیستیەکان و کەلتورو ئاین و سیاسەتێک قورتار کردووە و ئازادی تا سەر قورگی ھاتووە، وەلێ ژنەکەی زیندانی کردووە و ھەموو ئازادییەکی لێ زفت کردووە، تەنانەت ژن لە لای((دابەستەیە)) کە ئەمەش مانایەکە بۆ نامرۆڤی و مرۆڤدۆستی دیارە پیاوی خۆرھەڵاتی ھەرچەند بانگەشەی ئازادی بکات، زیندانییەک لە دڵیدا ھەر دەمێنێت، سەختە ڕزگار بوون لێی، یەکێک لە گرفتەکانی کۆمەڵگەی ئێمە ئەوەیە کەوا چەمکی ئازادی تێکەڵ بە چەمکی (بەرەڵڵا)) سەرەڕۆیی بووە.\nلێرەدا دەزگاکانی ڕاگەیاندنی کوردی فاکتەری سەرەکی ئەم تێکەڵ و پێکەڵکردنەن، مومکینە ھەموو نووسەرێکی مەزن، ئافرەتێکی جوانی بە سەلیقەو شیاو لەتەکیا بێت، وەلێ مومکین نییە ھەموو ئافرەتێکی مەزن، پیاوێکی شیاوی ھەبێت، چۆن لە نێو دڵی نووسەرگەلێک لەم چەشنە زیندانییەک ھەیە بۆ زیندانی کردنی ئافرەتەکانیان، دەشێت ئەم نووسەرانە تەنیا لەم حالەتەدا نووسەر بن، کە دەنووسن، چۆن پەیامی نووسەر بوون ھەموو شتێک لە خۆیدا کۆبکاتەوە، لەوە بەدەرە کە ژنەکەی لەماڵ زیندان بکات و ئازادییە سەرەتاییەکان لێ زیندە بەچاڵ بکات، زیندانی تەنیا لە رووی جەستەیەوەش نییە، زیندانی ئەقڵ و ھەڵسوکەوت زۆر لە زیندانی جەستە کارەساتترە، تۆ وەرە خۆت پێ نووسەر بێت و بە ژنەکەشت بڵێی ((دابەستە)).\nپرۆسەی ھاوسەرگیری ، واتا ھاوبەشبوونی ئەوکەسەی ھەڵتبژاردووە بە نیوەی ژیانتا، لە کۆمەڵگەی ئێمە ئەوە باوە کە کچ مێردی کرد، لە ماڵی خۆیدا دوای ئەوەی کە ژنبوونی خۆی داگیر بکەی، کارەساتەکە لێرەوەیە تۆ وەرە ئافرەت بێت و ئەو کەمە ئازادییەی ھەشتە لێت داگیر بکرێت ئەو نووسەرانەی تەنیا لەکاتی نووسین، نووسەرن مرۆڤی جەلادنن، جەلاد بوون ھەر ئەوە نییە تۆ بێی مرۆڤێک بەچەک بکوژی، جەلادبوون ھەر ئەوە نییە ڕێگە لە خەڵک بگری و بیان ڕووتێنییەوە، ئەوانەی کەوا ھیچ بەھاو ئازادییەک بۆ خێزانەکانیان دەستەبەر ناکەن ئەوا ئەوە ئەوپەڕی جەلادییە، مرۆڤی ئازاد لە ژیانیدا تەنیا جارێک دەمرێت.\nوەلێ مرۆڤی ژێردەستەو کۆیلەی کەسێکی تر دووجار دەمرێت، جارێک لە دەست کۆیلە بوون ،جارێک لە دەست ئەو وادەیەی کە بۆی دانراوە، دەشێت نووسەرگەلی لەو چەشنە ئەوەندەی حەز بە بەرەڵڵایی کۆمەڵگەیان بکەن مومکین نییە ئەوەندە حەز بە ئازادی کۆمەڵگە بکەن، ئەخەر نووسەرێک ئازادی و بەرەڵڵایی لێک جیا نەکاتەوە جەلاد نییە لە نێو پرۆسەی نووسیندا، ھەر بۆیە لەمەڕ ئازادییەوە باکگراوەندی خراپی ھەیە، نووسەرێک تامی ئازادی نەچێژتبێت، تێناگات بەرەڵڵایی چییە، نووسەرێکیش بەرەڵڵایی ھەوێنی ھەموو شتەکانی بێت، مومکینە کە خێزانەکەی کۆیلەیە.\nتەواوی نووسەرانی کورد، تەنانەت بەخۆشمەوە، کە گوایە نووسەرم! باسی خۆشەویستی و عەشق و ئەو شتە قۆڕ قۆڕانە دەکەین ، وەلێ تا ئێستا کام نووسەری کورد بەیانی ئەوەی کردووەو درۆی لەگەڵ خۆی و دەورو بەری نەکردووە و بڵێین: کچەکەی من ئازادە چۆن عاشق دەبێت و کە زەواج لەگەڵ لە عاشقەکەی دەکات، باخود خوشکەکەی من سەربەستە کێی خۆشبوێ و پیاسە لەگەل کام کوڕدا دەکات ، ئایا ئەمانە ئازادییەکی سەرەتایین، یاخود دوا پلەی بەرەڵڵایی؟ ئایا کام نووسەر بەیانی ئازادییەکی ڕاستەقینەی داوە و بۆ دەوروبەرەکەشی نەبۆتە کۆسپ و بەربەست؟ ئایا کچی کام نووسەرمان بینیوە لە ڕۆژنامەیەک، یاخود تیڤییەک، لەگەڵ خۆشەویستەکەی؟ بۆیە پێویستە ئێمە بەر لەوەی باسی ئازادی بکەین، لە چەمکی بەرەڵڵایی تێبگەین، بەر لەوەی دەورو بەرمان ئازاد بکەین، ئەو زیندانییەی ناوەوەی خۆمان نەھێڵین و خودی خۆمان ئازاد بکەین.


په‌رله‌مانى كوردستان: هەمیشە پارێزەری مافەکانی مامۆستایان دەبین هەوڵ بۆ باشترکردنی ژیان و ژیاریان دەدەین\n15/5/2019 - 10:17\nبۆ مامۆستایان درێخی ناکەین\nله‌راگه‌یاندراوێكدا به‌بۆنه‌ى ساڵیادی دامه‌زراندنی یه‌كێتیی مامۆستایانى كوردستانسه‌رۆكایه‌تیی په‌رله‌مان پیرۆزبایى له مامۆستایانی كوردستان ده‌كات\nسه‌رۆكایه‌تیی په‌رله‌مانی كوردستان رایده‌گه‌ێنێت، بەبۆنەی ساڵیادی دامەزراندنی یەکێتیی مامۆستایانی کوردستان، گەرمترین پیرۆزبایی خۆمان ئاراستەی سەرجەم مامۆستایانی کوردستان دەکەین و هەوڵ و هیوامان بۆ سبەینه‌یه‌کی باشترە بۆ سەرجەم مامۆستایان.\nراشیده‌گه‌یه‌نن ، مامۆستایانی کوردستان جیاواز لە هەموو مامۆستایانی دیکەی جیهان، جگە لە ئەرکی پەروەردە و پێگەیاندنی نەوەکان، قورسایی پێگەیاندنی نەوەکانیان بە هزرو بیرە نەتەوەییەکان و قوربانیدانیان بەخۆیان ئەرکێکی دیکەیان بووە، مامۆستان لەسەرجەم شۆڕش و راپەڕینەکان پێشەنگ بوون، لەسەردەمە سەختەکانی دوای راپەڕین بەبێئەوەی بیرلەخۆیان بکەنەوە، بەردەوامییان بە خوێندن و پێگەیاندنی نەوەکان داوە.\nهه‌روه‌ها سه‌رۆكایه‌تى په‌رله‌مانى كوردستان ئاماژه به‌وه‌ش ده‌كات كه لە ساڵانی دواییش لەگەڵ هاتنی هێرشی رێكخراوى تیرۆریستیی ناسراو به‌داعش، مامۆستایان وێڕای هەبوونی قەیرانی دارایی و خراپی گوزەران، بەڵام ئەوان شێلگیرانە بەردەوامبوون لە پێگەیاندنی منداڵان و فێرکردنیان بۆ دوورکەوتنەوەیان لەهزرە توندڕەوەکان.\nله‌كۆتادا سه‌رۆكایه‌تى په‌رله‌مانى ڕایده‌گه‌ێنێت ، بەناوی پەرلەمانی کودستانەوە، بۆ مامۆستا خۆشەویستەکانمان دووپات دەکەینەوە،کە هەمیشە پارێزەری مافەکانیان دەبین و هەوڵ بۆ باشترکردنی ژیان و ژیاریان دەدەین و ئەوەی لە دەستمان بێت لەچوارچێوەی کاری پەرلەمانی کوردستان بۆ مامۆستایان درێخی ناکەین.\nئایه ئه‌مریكا ئامانجه‌كانى توركیا قه‌بوڵ ده‌كات؟\nتوركیا سووره له‌سه‌ر ئه‌نجامدانی ئۆپه‌راسیۆنی سه‌ربازی بۆ سه‌ر ناوچه‌كه\nلەسەر راسپاردەی سەرۆکی یەکێتی زانایان کێشەی نێوان مامۆستا مەلا فاتح و مامۆستا هەڵۆ چارەسەر کرا\nدایكێكی ته‌مه‌ن 50 ساڵ به‌ده‌ستى كوڕه‌كه‌ى خنكێندرا\nشه‌پۆڵێكى گه‌رما هه‌رێمی كوردستان ده‌گرێته‌وه


بەهەشت | حوكمی وەرگرتنی پێشینەى خانوو لە حكومەتی هەرێم\nمیوانی ئەمڕۆ: ١٨٦٩\nمیوانی هەفتە: ١٨٦٩\nكۆی گشتی سەردان لە بەرواری ٢٠١٠/١٥/٥: ١٥٣٩٥٠٠٣\nحوكمی وەرگرتنی پێشینەى خانوو لە حكومەتی هەرێم\nنووسەر: د.عبداللطيف أحمد مصطفى أمين\nبەرواری بڵاوکردنەوە: ٢٠١١/٠٩/١٣\nئەم قەرزەى كە ئێستا حكومەتی هەرێم دەیدات بە هاولێتیان وە ڕێنمایی وچۆنیەتى ومەرجەكانی لە بریاری وەزارەتی دارایی وئابوریدا هاتووە، دوو بڕگەى تێدایە كە جێگای گومان و دوودڵین كە بریتین لە:\nڕێژەى سوودی دواكەوتن لە سەدا دە (10/) دەبێت لەسەر ڕەسیدی قەرزەكە!!!\nبڕی 300000 دینار پێشەكی وەردەگیرێت وەك خەرجی جۆراو جۆر بۆ مەبەستەكانی كرێی لیژنەكانی پشكنین وچاپەمەنى وگواستنەوە...هتد.\nوە خاڵی یەكەم لەم دوو مەرجە لە شەرعدا پێی دەوترێت: (الشرط الجزائي لتأخير الوفاء بدين) واتە سزادانێكی قەرز وەرگر لەسەر دواخستنی قەرزدانەوە، وە ئەم مەرجەش حەرامەو ریبایە (سووە)؛ چونكە قەرزێكە مەنفەعەتێك ڕادەكێشێ قال الخطاب: ((وأما إذا التزم المدعى عليه للمدعي أنه إذا لم يوفه حقه في كذا فله عليه كذا وكذا، فهذا لا يختلف في بطلانه، لأنه صريح الربا وسواء كان الشيء الملتزم به من جنس الدين أو غيره، وسواء كان شيئا معينا أو منفعة)) فتح العلي المالك.\nوە ئەو قەرزدارەى كە گێرانەوەى قەرزەكە دوا دەخات دوو حاڵەتی هەیە لە شەرعدا:\nئەگەر فەقیرو نەبوو بوو ئەوە پێویستە قەرزدەر چاوەرێى بكات و لێی بوەستێت و مۆڵەتى بدات وەك خوای گەورە فەرمویەتى: [ وَإِن كَانَ ذُو عُسْرَةٍ فَنَظِرَةٌ إِلَى مَيْسَرَة ] البقرە:280\nبەڵام ئەگەر هەبوو بوو ئەوە موماتەڵەڵەكردن و دواخستنى قەرزەكەى بە زوڵم حیسابەو حكومەت بۆى هەیە بیگرێت و ناچارى گەڕاندنەوەى قەرزەكەى بكات نەك پارەى زیادی لێبستێنێت، وەك پێغەمبەر صلى الله علیه وسلم فەرمویەتى: (ليُّ الواجد يُحِلُّ عقوبته وعرضه). رواه البخاری. واتە موماتەڵەكردن ودواخستنی قەرزداری هەبوو لە گێڕانەوەى قەرز ئەوە حەلێل دەكات كە سزابدرێت، وە زانایان ئەم سزایەیان بە گرتن وحەپس كردن لێكداوەتەوە نەك بە پارە خستنە سەر قەرزەكە. والله أعلم.\nوەهەروەها دروستیشە بڕێك پارەى لێبستێندرێ بە ئەندازەى ئەو مەسرەفەى كە قەرزدەر دەیكات تاوەكو قەرزەكەى وەردەگرێتەوە، واتە گەر پێویستى بەوە كرد موحامی بگرێت و سەفەری بۆ بكات و رسومی إجرائاتی یاسایی بدات ئەوە بۆى هەیە بڕی ئەو مەسرەفەى لێ وەربگرێتەوە نەك زیاتر (وأما إلزامه بدفع فائدة بسبب حبسه للدين فهذا ربا).\nكەواتە جیاوازی هەیە لەنێوان وەرگرتنی مەسرەفێك كە قەرزدەر دەیكات تا پارەكەى وەردەگرێتەوەو لەبری ئەو زەرەرەى كەتوشی بووە بە هۆی هەڵدانی وەرگرتنەوەى قەرزەكەى لەگەڵ ئەو پارەیەى كە رَژەیەكى دیاری كراوە زیادەیە دەخرێتە سەر برى قەرزەكە وەك لە سەدا دە، ئەمەیان حەرامەو ریبایە.\nوەئەم مەرجەش عەقدی موعامەلەكە هەموی حرام دەكات، كەوابوو دروست نیە ئەم سولفەى عەقارە وەربگیرێت چونكە مەرجێكی ریبای تێدایە.\nوە هەرچەندە قەرزوەرگر نیەتیشى وابێت قەرزەكە لەكاتی خۆى بداتەوەو دواى نەخات بۆ ئەوەى زیادەكەى نەچێتەسەر هەر دروست نیە چونكە تەنها خودی دان نان بەم مەرجە ڕیبەویەو رازی بوون پێى موعامەلەكە حەرام دەكات.\n[حوكمی مەرجەكەى دووەم:]\nئەگەر ئەو 300000دینارە رسومێك بێت (مصاريف إدراية) لەبری خزمەتێكی واقیعی و فیعلی كە لیژنەو دام و دەزگاكانی لایەنی قەرزدەر پێی هەڵدەستن بێ ئەوەى زیاتر بێت لەو خزمەتە وە بێ ئەوەى پەیوەندی هەبێت بە ئەندازەى قەرزەكەو كاتەكەیەوە، ئەوە حەلێڵەو بە سوو(ربا) دانانرێت.\nبەلێم كە ئەم بڕى 300000 دینارە زیاتر بێت لەو خزمەتەى كە لیژنەكان و دام ودەزگاكان پێشكەشى دەكەن، واتە بڕێكی لەبرى قەرزەكە بۆ بانقی دەوڵەت بگەڕێتەوە، وە یان ئەم بڕە پاڕەیە بە گوێرەى زۆری و كەمی، وە یان بەگوێرەى موددەو كاتی قەرزەكە بێت ئەو حەرامەو ڕیبایە.\nوە ئەمەش قەراری (مجمع الفقه الإسلامي) یە: ولا يعد من قبيلها ـ أي الفوائد الربوية ـ الرسوم المقطوعة التي لا ترتبط بمبلغ القرض، أو مدته مقابل هذه الخدمة، وكل زيادة على الخدمات الفعلية محرمة، لأنها من الربا المحرم شرعاً، كما نص على ذلك المجمع في قراره رقم: 13 ـ10/2ـ و13ـ 1/3.\nکاتی دروستبوونی ئەم لاپەڕەیە: ٠.٠٢٨٤ چرکە


Thursday, 07.04.2019, 12:20\nوا حكومه‌تی هه‌رێم به شه‌رمه‌وه تكاو رجا له توركیا و ئۆردوگان ده‌كات كه بوردومانی گونده‌كانی هه‌رێمی كوردستان نه‌كات، به‌ڵام ده‌سه‌ڵاتی تورك وه‌ڵامی توندی ده‌داته‌وه و به پێچوانه‌وه ده‌ڵیت به‌رده‌وام ده‌بم له كرده‌وه‌كانم و تۆش ... .\nوا هه‌ست ده‌كرێت جموجوڵێكی گه‌وره له ئارادایه و نه‌ته‌وه یه‌كگرتووه‌كان چالاكتر رۆڵی خۆی ده‌گیرێت و پێشبینی ده‌كرێت به‌م نزیكانه هاوكێشه‌كان گۆڕانێكی به‌رچاو به‌خۆیانه‌وه ده‌بێنن ئه‌مه ئه‌گه‌ر لادانێكی گه‌وره‌ی سیاسی روونه‌دات و ته‌وه‌ربه‌ندیه‌كان سه‌نگه‌ری خۆیان ده‌گرن جێگیر ده‌بن یان وه‌رگۆرانی گه‌وره ده‌بێت و كێشه‌كان له سوریا و عیراق جموجوڵ و هه‌نگاوێكی جیاواز و گۆرانكاری ریشه‌یی به‌خۆیانه‌وه ده‌بینن.\nئه‌وه‌ی ده‌بینرێت جۆره ته‌كتیكێكی لایه‌نه سه‌ره‌كیه‌كانی كوردستانی باشوور به تایبه‌تی یه‌كێت وپارتی له ئارادایه كه سیاسه‌تی راسته‌قینه‌ی خۆیان نیه و پێداویستیه هه‌مه‌چه‌شنه كاتیه‌كه‌یان وافه‌رز دكات كه روانینیان بۆ پرسه ناوچه‌یه‌كه بۆ ماویه‌ك سربكه‌ن یان بوه‌ستێنن تاوه‌كو هه‌ندێك كێشه‌ی هه‌نوكه‌یی یه‌كلاده‌بێته‌وه و ئه‌وسا حه‌قیقه‌تی خۆیان دره‌ده‌خه‌ن، عیراقیش به زۆر دواكه‌وتووییه‌وه و به‌ساردوسری مامه‌ڵه له‌گه‌ڵ پرسه نێوخۆییه‌كانی خۆی و ناوچه‌ییكه‌ش ده‌كات و له‌مه‌ڕ پێشێلكاریه‌كانی توركیاش، دوای فشارێكی زۆر هه‌ڵوێستێكی شه‌رمنی ده‌بێت.\nئه‌وه‌ی له هه‌رێم ده‌گوزه‌رێت زۆر سه‌یره، متبونی پارتی و لێڵی سیاسه‌ته ئاشكراكانی و به روونی و ژێربه‌ژێرهاوكاریكردنی توركیا جێگه‌ی سه‌رسورمانه و، ده‌رنه‌كه‌وتنی مامه‌ڵه‌ی له‌گه‌ڵ بوردومانه‌كانی توركیا و ده‌رنه‌خستنی هه‌ڵوێستی له‌به‌رامبه‌ر په‌كه‌كه وهشێوه‌ی پێشتر جێگه‌ی سه‌رسورمانه، بێگومان له‌وه‌شدا شاره‌زاییه‌كی له ئه‌زمونه‌كانی پێشتری خۆی له‌مباره‌وه بینیوه . به‌لام ئه‌وه‌ی گومانی دروستكردووه كه ئه‌و سیاسه‌ت و هه‌ڵوێسته راسته‌قینه و راوبۆچونه‌ی خۆی به وه‌كیلی به لایه‌نكانی تر ده‌ردبڕیت زۆر سیاسیانه به خشكه‌یی له رێگه‌ی ئه‌وانه‌وه قسه‌ی دڵی خۆی ده‌كات و، دیاره له‌شه‌دا ئه‌و سیاسه‌ته‌ی به‌ستۆته به مامه‌ڵه جیاوازه‌كانی له‌مه‌ر دامه‌زراندنی كابینه‌ی نوێ و به‌خشینی خێر و به‌ره‌كه‌ت له به‌رامبه‌ر هه‌ڵوێست وه‌رگرتنی به‌وه‌كاله‌تی ئه‌و لایه‌نانه‌ی هه‌ڵپه‌ی به‌شداریكردنن له حكومه‌ت له دژی په‌كه‌كه.\nئه‌وه‌ی روونتر ده‌یبینین و زۆر سه‌رمان سور ده‌بێت كه له ماوه‌ی ته‌نها دوو رۆژدا به‌رپرسانی گۆڕان وه‌كو ئه‌وه‌ی سه‌ره‌یان گرتبێت هه‌مان هه‌ڵوێست له‌مه‌ڕ په‌كه‌كه و ده‌ستدرێژی توركیا ده‌ردبڕن، ئه‌وه‌ی زۆر عه‌جیب و غه‌ریبه به هه‌مان دارشتن و ده‌ربڕین و ته‌نانه‌ت هه‌مان رسته و وشه قسه‌ده‌كه‌ن، وه‌كو ئه‌وه‌ی پرسیاری تاقیكردنه‌ی پارتی بێت به‌سه‌رئه‌واندا دابه‌شكرابێت و ئه‌وان به كه‌فیل و وه‌كیلی پارتی ئه‌و هه‌ڵوێستانه ده‌رببڕن و ئه‌ستۆی پارتی له لای توركیا پاك بكه‌نه‌وه. زۆر سه‌یره جارێك هیچ نه‌بووه تا ئێستا خێرێكی ده‌سه‌ڵاتت نه‌بینویه، تۆ جه‌ماوه‌ركه‌ت له خۆت زیزبكه‌یت، به پێچه‌وانه‌ی پارتی به جوانی سود له ئه‌زمونی پێشتر وه‌رنه‌گریت و جارێك له سه‌ره‌تاكه‌یه‌وه بیت ئه‌وه‌نده ملكه‌چ بكه‌یت و ده‌رپه‌راندنی په‌رلمه‌انتاره‌كان و وه‌زیره‌كانت له هه‌ولێر به یه‌كجاری له‌بیربكه‌یت و وا بزانیت پارتی ته‌واو زۆر به دلسافی هه‌تاهه‌تایه مامه‌ڵه‌ت له‌گه‌ڵدا ده‌كات. ئه‌وه‌ی ده‌بوایه گۆڕان هه‌نگاوی له‌باره‌وه بنێت، ده‌بوو پێش باسكردنی به‌شداریكردن له حكومه‌ته‌كه‌ی پارتی مه‌رجی لابردنی تۆمه‌تی تیرۆر له‌سه‌ر سه‌ركرده كۆچكردوه‌كه‌یان بوایه له لایه‌ن پارتیه‌وه به‌ڵكو ده‌بوایه داوای لێبوردنكردن بوایه له‌سه‌ر ئه‌و تۆمه‌ته نامرۆڤانه‌یه وا سه‌ركردایه‌تی گۆڕان رۆژانه فرمێسكی تیمساحانه‌ی بۆ ده‌ڕێژن نه‌ك هه‌ڵپه‌ی به‌شداریكردن و ده‌ستپێشخه‌ری بۆ دابینكردنی پۆست و پیگه بۆ كه‌سه‌كان و پێش هه‌موو شتێك هه‌ڵوێستی ملكه‌چبون و رووزه‌ردی به‌رامبه‌ر توركیا و په‌كه‌كه.\nله‌م لێدوانانه‌ی به‌رپرسه نوێ و كۆنه‌كانی پارتی له‌مه‌ڕ ده‌ستدرێژیه‌كانی توركیا و هه‌ڵوێستیان له بوردومانه‌كانی توركیا له هه‌رێمی كوردستان هه‌ر له سه‌رتاوه ئه‌وه‌یان سه‌لماند كه له پاشا پاشا ترده‌رچون له ملكه‌چكردن و هه‌ڵوێستی زه‌لیلانه له‌مه‌ر پرسێكی نه‌ته‌وه‌یی و نیشتمانی چاره‌نوسسازی ئاینده‌ی گه‌له‌كه‌مان و نه‌ته‌وه‌كه‌مان به‌گشتی.\nئایا گۆران پێشه‌نگی ئۆپۆزسیۆنبوونی تا هه‌تایه دۆڕاندووه؟\nئه‌ردۆگان قه‌ره‌بووی دۆڕانه‌كه‌ی له خه‌ڵكی مه‌ده‌نی بناری قه‌ندیل ده‌كاته‌وه\nكوردستان و المراوحة في العملية السياسية


په‌یمانگای رۆیته‌رز بۆ لێكۆڵینه‌وه‌ی رۆژنامه‌گه‌ریی پێیوایه كه بڵاوبوونه‌وه‌ی كۆرۆنا ڤایرۆس پرۆسه‌ی به‌دواداچوونی هه‌واڵی لای خوێنه‌ر خێراتر و زیاتر كردووه، به‌ڵام به‌هۆی زیانگه‌یاندن به بازاڕ، ئاژانسه‌كانی هه‌واڵ بۆ گه‌یاندنی به‌په‌له‌ی په‌یامه‌كانیان، زیاتر په‌نایان بردۆته‌به‌ر میدیای ئه‌له‌كترۆنی.\nداخستنی بازاڕه‌كان به‌هۆی كۆرۆنا ڤایرۆس وایكردووه كه ته‌ماشاكردنی ته‌له‌فزیۆن و وه‌رگرتنی هه‌واڵ له رێگه‌ی ئینته‌رنێته‌وه زیاتر بێت. وێرای ترس له‌و زانیارییه هه‌ڵانه‌ی كه رۆژانه له رێگه‌ی ئینته‌رنێته‌وه به‌رچاوی خوێنه‌ر ده‌كه‌وتن. له‌گه‌ڵ ئه‌وه‌ی هه‌ر ئه‌وه‌ش له دۆخه‌كه چاوه‌ڕێ ده‌كرا كه فه‌یسبووك و وه‌تسئه‌پ دوو كه‌ناڵی سه‌ره‌كی بن بۆ بڵاوبوونه‌وه‌ی هه‌واڵی فه‌یك.\nراپۆرتی ساڵانه بۆ هه‌واڵی دیجیتاڵی په‌یمانگای رۆیته‌رز واینیشانده‌دات كه خه‌ڵك زیاتر په‌نای بردۆته به‌ر نوێترین ته‌كنۆلۆژیا، له نێو ئه‌وانه‌شدا مۆبایلی زیره‌ك رۆڵی گه‌وره ده‌گێڕێت له‌وه‌به‌رهێنانی هه‌واڵدا. پێویستیشه په‌یمانگای رۆیته‌رز بۆ توێژینه‌وه‌ی رۆژنامه‌وانی بناسین كه په‌یمانگایه‌كه سه‌ر به سه‌نته‌ری توێژینه‌وه‌ی زانكۆی ئۆكسفۆرده كه به‌دواداچوون ده‌كات بۆ كاری میدیایی.\nراسمۆس كلاس نیلسن به‌رێوه‌به‌ری په‌یمانگای رۆیته‌رز ده‌ڵێت: "بابه‌تی سه‌ره‌كی ئه‌وه‌یه كه ئێمه جوڵه‌یه‌كی خێرای میدیای دیجیتاڵی و میدیای مۆبایل ئه‌بینین، وێرای جۆره‌ها سه‌كۆی جیاواز". منیش ئه‌ڵێم نكۆڵی له‌وه‌شناكرێت كه پاشه‌كشێی به‌رده‌وام هه‌یه له باوه‌ڕبوون به هه‌واڵ و ترسی له‌راده‌به‌ده‌ریش هه‌یه ده‌رباره‌ی زانیاری هه‌ڵه، به‌تایبه‌ت له‌سه‌ر تۆڕه كۆمه‌ڵایه‌تییه‌كان.\nله خۆپیشاندانه‌كانی هۆنگكۆنگ گه‌وره‌ترین نائارامی ده‌رباره‌ی به‌هه‌ڵه‌دابردنی میدیایی هه‌بوو، ئه‌وكاته‌ی خۆپیشانده‌ران و ئه‌وانه‌ی دژی ده‌سه‌ڵاتدارانی هۆنگكۆنگ بوون، ده‌یانویست به‌ره‌نگاری وڵاتی چین ببنه‌وه له‌دژی یاسایه‌ك كه چین سه‌پاندویه‌تی به‌سه‌ر هۆنگكۆنگ-دا.\nبازاڕی هه‌واڵ تا ئه‌مساته تاریك و لێڵه. ده‌زگاكانی راگه‌یاندن له‌سه‌رتاسه‌ری دنیادا ژماره‌ی كارمه‌نده‌كانیان كه‌مده‌كه‌نه‌وه، شانبه‌شانی كه‌مبونه‌وه‌ی داهاتی ریكلامی بازرگانی. به‌ڵام هێشتا ترووسكاییه‌ك ماوه، كۆمه‌ڵێك خه‌ڵك له رێگه‌ی ئینته‌رنێته‌وه تا ئێستا پاره ئه‌ده‌ن به هه‌واڵ، وێرای زیادبوونی نایه‌كسانی له زانیارییه‌كان كه وا ده‌كات له توانادا نه‌بێت كه زۆر میدیا كوالێتییه‌كی باشی هه‌بێت له رۆژنامه‌گه‌ریی.\nهه‌ندێك میدیا هێشتا هه‌واڵه‌كانیان له چه‌ند دێرێك تێپه‌ڕناكات، به‌ڵام هه‌ندێكیان هێشتا ئه‌و توانایه‌یان تێدا ماوه هه‌واڵ و راپۆرتی تێر و ته‌واو پڕ زانیاری بڵاوبكه‌نه‌وه و بیبه‌خشن به‌خوێنه‌ر.\nپرۆسه‌ی سه‌ركه‌وتن لای هه‌موو ئه‌وانه‌یه كه ئه‌توانن جوان میدیا ببینن. نیوه‌ی ئه‌وانه‌ی كه هه‌واڵ ده‌كڕن له رێگه‌ی ئینته‌رنێته‌وه یان له نێو كۆمه‌ڵگه‌ی ئه‌مه‌ریكیدا سه‌رقاڵی هه‌واڵن، پشتیان به هه‌واڵی هه‌ریه‌ك له زه نیویۆرك تایمز و واشنگتۆن پۆست به‌ستووه‌و له‌به‌ریتانیاش هه‌ریه‌ك له تایمز و ته‌له‌گراف.\nسه‌باره‌ت به‌وانه‌ی كه پێیانوایه هه‌واڵی ڤیدیۆیی هه‌ژموونی خۆی ئه‌سه‌پێنێت به‌سه‌ر میدیایی دیجیتاڵ-یدا، زۆرێك له ئه‌كادیمییسته‌كاتی رۆژنامه‌گه‌ریی له ئه‌مه‌ریكا پێیانوایه وڵاتانی وه‌ك به‌ریتانیا و ئوسترالیا و فه‌ره‌نسا و كۆریایی باشور، له خوار ته‌مه‌نی 35 ساڵه‌وه زیاتر هه‌واڵی دیجیتاڵی نووسراو ئه‌خوێننه‌وه وه‌ك له‌وه‌ی سه‌یری هه‌واڵی ڤیدیۆیی بكه‌ن له‌رێگه‌ی ئینته‌رنێته‌وه.


ژیان | ڕۆژهەڵاتی ناوەڕاست | لە هەندێك بواردا فشارەكانی جۆبایدن بۆ ئێران زیاد دەكەن\n2021-01-27 | 405 جار خوێندراوەتەوە\nهاوسەرۆكی پارتی ژیانی ئازادی كوردستان (پژاک) رایگەیاند ئەمریكا سیاسەتی گۆڕینی دەسەڵاتی ئێرانی نەبووە، پێشبینیش دەكات لە هەندێك بواردا فشارەكانی جۆبایدن بۆ ئێران زیاد دەكەن.\nسیامەند موعینی، لە دیدارێكی رۆژنامەوانیدا لەگەڵ فورات نیوز لەبارەی سیاسیەتی حكومەتی نوێی ئەمریكا بەرامبەر ئێران رایگەیاند: سیاسەتی ئەمریكا سەبارەت بە ئێران دیارە و تا ئەمڕۆش پلانێكی تۆكمەی بۆ گۆڕینی دەستەڵاتی ئێران لە بەرنامەدا نەبووە، چ سەردەمی ئوباما و چ سەردەمی ترەمپ پڕۆژەی گۆڕینی سیستەمی ئێران لە ئارادا نەبووە.\nئەو وتیشی: مەبەستی ئامریكا گۆڕینی سیاسەت و هەڵسوكەوتی ئێرانە لە ناوچەكە. بەڵام ئەوەش بەو مانایە نییە لە سیاسەتی ئامریكا بە گشتی، سرینەوە و گۆڕینی ئەم حاكمانە جێگای نەبێتەوە.\nهاوسەرۆكی پژاك وتیشی: وڵاتە زلهێزەكان لە ئاڵوگۆڕیەكانی ناوچەكە بۆ بەرژەوەندی خۆیان رۆڵیان هەیە و لە داهاتوشدا تا ڕادەیەك رۆڵیان دەبێت، بەڵام گرنگ ئەوەیە ئێمە لە بەرامبەر تاقیكردنەوەیەكی مێژویداین و رەوتی ئاڵوگۆڕیەكان گرێدراوی هەڵوێست و ئاكارەكانی جەماوەرە. ئەگەر بە خوێندنەوەیەكی زانستیانە و لە سەر ئەمری واقع بە هوشیاری هەڵسوكەوت بكرێت من قەناعەتم وایە دەرفەتێكی زێڕین بۆ رۆژهەڵاتی كوردستان دێتە پێش و بە گشتی چاوەڕوانی داهاتویەكی باش دەكەم.\nموعینی پێشبینی دەكات "جۆ بایدن لە سەر فشارەكانی بۆ سەر ئێران بەردەوام دەبێت و تەنانەت لە هەندێك بوار فشارەكان زیاتریش دەبێت" ئێران لەم رەوشەدا رۆژبەڕۆژ شەرعیەتی ئایینی و سیاسی و كۆمەڵایەتی لە دەست دەدات و تەنیا هێز و پشتیوانیان هێزی سەركوتكەر دەبێت و ئەویش لە ماوەی درێژخایەن بێكاریگەر دەبێت.\nئەوەشی روونكردەوە لە سەر كێشەكانی موشەكی دوورهاوێژ و كروز و پەرەپێدانی وزەی ئەتۆمی وا دەكات ئێران پشتیوانی وڵاتانی ئەوروپی و لە كۆتایدا روسیاش لە دەست دەدات.\nسەركردەی ئەو حزبە كوردیە راشیگەیاند: كورد پێویستە لە ئێستاوە خۆی ئامادە بكات بۆ ئاڵوگۆڕییەكانی داهاتو، لە ئەگەری هەر پێشهاتێك بە شێوازێكی عەقڵانی و لە سەر ئسوڵی دیموكراتی خۆبەڕێوەبەریەكی خۆجیی مسۆگەر بكات و هێزی پاراستنی ئەم دەستكەوتە مێژوییە ئامادە بكات.


ئه‌نجومه‌نی نوێنه‌ران گه‌ڵاڵه‌نامه‌یه‌كی نوێی خه‌رجیـیه‌كانی شه‌ڕیان په‌سه‌ند كرد\nئه‌نجومه‌نی نوێنه‌رانی وڵاته یه‌كگرتوه‌كانی ئه‌مریكا گه‌ڵاڵه‌نامه‌یه‌كی نوێی خه‌رجیـیه‌كانی شه‌ڕیان په‌سه‌ند كرد كه تیایدا به بڕی 43 ملیار دۆلار كۆمه‌كی هێزه سه‌ربازیـیه‌كانی ئه‌مریكا له عێراق و ئه‌فغانسـتان ده‌كرێت، به‌ڵام ئه‌م بڕه پاره‌یه هه‌ر بۆ تا مانگی حه‌وته.\nدره‌نگ كاتێـكی ڕۆژی پـێـنجشه‌ممه یاسادانه‌ران به 221 ده‌نگ به‌رامبه‌ر به 205 ده‌نگ گه‌ڵاڵه‌نامه‌یه‌كیان په‌سه‌ند كرد كه دیموكراته‌كان پـشـتگیری لێ ده‌كه‌ن و تیایدا پاره و پـول بۆ مه‌شـقـپـێـكردنی هێزه ئاسایشیـیه‌كانی عێراق و ئه‌فغانسـتان ته‌رخان كراوه.\nكۆنگرێس ده‌یه‌وێت له مانگی حه‌وتدا 53 ملیار دۆلاری دیكه په‌سه‌ند بكات بۆ به‌رده‌وامبوونی كرداره‌كان تا مانگی نۆ، ئه‌وه‌ش پاش ئه‌وه‌ی سه‌رۆك بوش ڕاپـۆرتێـك سه‌باره‌ت به ڕه‌وشی عێراق پـێشـكه‌ش ده‌كات.\nسه‌رۆكی ئه‌نجومه‌نی نوێنه‌ران نانسی پـڵوسی گوتی مه‌به‌ست له‌و یاسایه كشـانه‌وه‌ی هێزه‌كانی ئه‌مریكایه. گوتیشی هه‌روه‌ها گه‌ڵاڵه‌نامه‌كه داوای به‌رپـرسـیارێتی له حكومه‌تی عێراقی و سه‌رۆك بوش ده‌كات.\nپـێشـتر هه‌ر ڕۆژی پـێـنجشه‌ممه یاسادانه‌ران به 255 ده‌نگ به‌رامبه‌ر به 171 ده‌نگ گه‌ڵاڵه‌نامه‌یه‌كیان ڕه‌تكرده‌وه كه تیایدا داوای كشـانه‌وه‌ی هێزه سه‌ربازیـیه‌كانی ئه‌مریكا له عێراق ده‌كات له ماوه‌ی كه‌متر له 9 مانگدا.\nسه‌باره‌ت به‌م بابه‌ته په‌یامنێری به‌شی ئینگلیزی ده‌نگی ئه‌مریكا له باڵه‌خانه‌ی كۆنگرێس، دان ڕۆبنسن، ڕاپـۆرتێـكی ئاماده‌كردووه و هه‌ردوو هاوكارمان شـایان پاشـا و سه‌ڵاحی پـیرۆتی وه‌ریانگێـڕاوه‌ته سه‌ر زمانی كوردی، وه ده‌توانن گوێبیسـتی بن له ڕێـگه‌ی كلیـكـكردنی ئه‌و فایله ده‌نـگیـیه‌ی سه‌ره‌وه، ماوه‌كه‌ی 4 خوله‌كه.


ئەحمەد حامید/ سەرنجێکى واقعیانەى خۆپیشاندان و ڕوداوەکانى ئەم دواییەى عێراق\nئێوارەى (٩/١٠) ى ١٠/ ٢٠١٩ بەشى کوردى ڕادیۆى ئەمریکا لێکۆڵینوەیەکى سەبارەت بە ڕەوت و سیاسەتى ساڵێکى حکومەتەکەى عادل عبدالمهدى هێنایە کایەوە و بیروڕاى چەند پەیامنێرێکى سەر بەو ڕادیۆیەى وەرگرت. کە ئەو حکومەتە نەیتوانیوە بەڵێنەکانى , بەرنامەکەى جێبەجێ بکات. واتە سەرکەوتو نەبوە!! کورد واتەنى (( ئەم دوکەڵە بێ ئاگر نیە))!!\nلەلایەکى ترەوە زۆر کەس و لایەن و حزب و گروپى جۆراوجۆر هەن کەلە سەرەتاوە ڕازى نەبون عادل عبدالمهدى بۆ سەرۆکى وەزیران ئیختیار بکرێ. هەر ئەوانە لەیەکەم ڕۆژەوە بواریان نەئەدا کە عبدالمهدى قەوارەى حکومەتەکەى تا ئەمڕۆ تەواوبکات!!\nسەبارەت بە خۆپیشاندان و ڕوداوەکان من ئەیانکەم بە دوو بەشەوە ـ\nیەکەم ـ بۆ دو ساڵ ئەچو پێش ئەم حکومەتە لە زۆر شارو ناوچەى عێراق دا. خۆپیشاندان, مانگرتن , خۆگیردان (اعتصام) بەردەوام بو بە شێوەیەکى ئاشتیانە لەلایەن خەڵکى ڕەش و ڕوت و برسى و بێکارو وەلانراوەوە لە پێناو داواکاریە ڕەواکانیان دا (پێداویستیەکانى ژیانێکى مرۆڤانە, زامنکردنى خزمەت گوزاریەکان, پەیداکردنى بوارى کار, چارەسەرکردنى کێشەى نیشتەجێ بوون, دامەزراندنى دەچوانى کۆلێژو زانکۆکان... هتد.\nهەروەها بۆ بنەبڕکردنى گەندڵى و مشەخۆرى و تاڵانچێتى و ساختەکارى و تایەفەو عەشرەتگەرى و بەشێنە.\nئەو خۆپیشاندان و مانگرتنە ئاشتیانەیە لەلایەن کەس و کۆمەڵ و حزب و بزوتنەوە نیشتمانى و دیموکراسیەکانەوە پشتگیرى ئەکران و بە جوڵەیەکى دیموکراسیانە و ڕەوا دائەنرا.\nبەڵام حکومەتەکانى پێش عبدالمهدى حسابیان بۆ نەکردن و پشتگویان خستن تا حکومەتى نوێ پێک هات.. واتە کێشەکانیان قوڵتر و سەختر بوەوە و بەو ئەندازەیەش ڕق و کینەى جەماوەرەکە گەرمتر بو !!\nبە واتایەکى تر ئەم جوڵە جەماوەریە هۆکارێکى سەرەکى خۆپیشاندانە توند و تیژەکەى ئەم دواییەیە.\nئینجا با بێینە سەر بنچینە هۆکارە تازەکە واتە (( نەوت کردن بە ژیلەمۆکەدا و ئاورێک لە چەند هەنگاو بڕیارێکى حکومەتى عبدالمهدى ـ لەم چەند مانگى دواییە دا بدەینەوە...\n١ـ ژمارەیەک زۆرى لە کەس و گروپ و تاقمە دزو ساختەکار و تاڵانچیەکان دۆزرانەوەو بە ملیارەها دۆلار گەڕێنرایەوە بۆ خەزێنەى دەوڵەت و بڕیاردا لەکار بخرێن و بدرێن بە دادگا. زوربەیان کاربەدەستى گەورەى دەوڵەت بون!!\n٢ـ بڕیاردرا (حەشدى شەعبى) تێکەڵ بە سوپاى نیزامى بکرێ و لەعێراق تەنها هێزێکى چەکدارى یەکگرتو هەبێ.\n٣ـ عبد الوهاب الساعدى لە کارەکەى خۆى گوێزرایەوە بۆ کارێکى تر لە بوارێکى تردا!!!\n٤ـ بێ لایەنى حکومەتى عێراقى ڕاگەیاند سەبارەت بە کێشەى نێوان ئێران و ئەمریکا!!\n٥ـ لە بوارى ئابورى و بازرگانى دا ڕوى کردە کۆمارى چین و ئەو گەمارۆیەى پساند کە فەرزکرابو بەسەر عێراق دا.\n٦ـ بە نیازە بۆ پەیداکردنى چەکى نوێ و بەکارتر ڕو بکاتە ڕوسیا ئەوەبو (٨/١٠/٢٠١٩) وەزیرى دەرەوەى ڕوسیا گەیشتە بەغداد.\n٧ـ بە نیازە لەگەڵ حکومەتى هەرێم دا کێشەو گرفتە کەڵەکە بوەکان چارەسەر بکات و کار ئاسانى بۆ ئەکات.\nئەمە بێجگە لە ژمارەیەک بڕیارو هەنگاوى چاکسازى تر بە بۆچونى من ئەم بڕیارو هەنگاوانە لەناوخۆدا زۆر حزب و تایەفەو گروپى نەیارو زەرەرمەندى بزوان ویەکخست دژى حکومەتەکە. لە دەرەوەیش بە پلەى یەکەم ئەمریکا و پلەى دوەم ئێرانى توڕەکرد. بەتایبەتى بڕیارەکانى [ بێ لایەنى عێراق, کڕینى چەک لە ڕوسیا, بازرگانى لەگەڵ چین] دا.\nئەم دو بەرەیە و هاوپەیمان و لایەنگریان ـ واتە رق و کینەیان ئەم تەوژە توندوتیژەى بەرپاکردو جەماوەرە ڕەش و ڕوتەکەى گەمارۆ داو دەستى بەسەرا گرت کردنى بە هێزى هاوکارى بۆ خۆى!!\nهەندێ زانیارى دەربارەى خۆ پیشاندەرانى ئەم جارە ـ\n١ـ پێش ١/١٠/٢٠١٩ بە مۆبایل کەس و لایەنى ناسراو و نەناسراو بانگەشەیان بۆ کردو سەرپەرشتیان کردوە.\n٢ـ داواى ڕماندن و هەڵوەشاندنەوەى سەرتاپاى دام و دەسگاکانى دەوڵەتیان کردوە.\n٣ـ لەناویان دا کەسانێکى نێردراو هەبوە تەقەى لە هەردو لا کردوە پۆلیس و خۆپیشاندەران!!\n٤ـ لەناویاندا بانگەوازکراوە بۆ شەڕى دەستەو یەخە !!\n٥ـ لەناو هێزەکانى حکومەتدا کەسانێک هەبون کە بەنیازى گەرم کردنى بەیەکدادانەکە تەقەى بکوژیان لە خۆ پیشاندەران کردوە!!\nلێرەدا بە ئاشکرا دەرئەکەوێ کە ئەم خۆپیشاندانە خوێناویەى عێراق دەستێکى نهێنى بە تواناى بە دواوەیە و هەوڵەکە بۆ ئەوە بو کە حکومەت سوپا دابەزێنێ و کودەتایەک ڕابگەیەنێت و دەست بگرن بەسەر وڵات دا.\nکورد واتەنى با قسەیەکیش بۆ دز بکەین.\nئەم کێشە و گرفتە سیاسی و ئابورى کۆمەڵایەتیە کە لە ساڵى ٢٠٠٣ ەوە هەر کەڵەکە ئەبێ پەنگ ئەخواتەوە بە هیچ حکومەتێک بە ساڵ و دو ساڵ چارەسەر ناکرێ و شەڕ لەگەڵ داعش دا پەیتا پەیتا نیوەى داهاتى عێراق لوش ئەدات!!


داگیرکه‌ران و دوژمنانی گه‌لی کورد، جگه له تاڵانکردنی سامان و به‌روبووی سه‌رزه‌وی و کان و کانزاکانی کوردستان و، هه‌وڵی به‌رده‌وام بۆ ژێنۆسایدکردنی ره‌گه‌زی و ئابووری و فه‌رهه‌نگیی کورد، هه‌روه‌ها تێکۆشیون بۆ شکاندنی که‌سایه‌تی و سووکایه‌تیپێکردن به رێبه‌رانی کلاسیکی کورد، به‌تایبه‌تیی ئه‌و سه‌رکردانه‌ی که، به باوه‌ڕ و هه‌ستێکی پاک و نیشتمانپه‌روه‌رانه‌وه، هه‌وڵی رزگارکردنی گه‌لی کوردیان داوه و، به‌ره‌نگاری سیاسه‌تی دزێو و نامرۆڤانه‌ی داگیرکه‌ران بوونه‌ته‌وه. مه‌به‌ستی سه‌ره‌کیی داگیرکه‌ران، له پرۆپاگه‌نده‌کردن دژی رێبه‌رانی نه‌ته‌وه‌یی و ئازادیخوازی کورد ئه‌وه بووه، له‌لایه‌ک مێژوویه‌کی ناڕاست و پڕ له درۆ، بۆ وه‌چه‌کانی داهاتووی خۆیان جێبێڵن و، راستیی رووداوه‌کانیان لێ بشارنه‌وه، له‌لایه‌کی دیکه‌شه‌وه، بڵاوکردنه‌وه‌یان له‌نێو کورددا، ببێته هۆی ئه‌وه که کورد بڕوای به سه‌رکرده‌ی خۆی نه‌مێنێ و، رێبه‌ره‌کانی خۆی به که‌سانێکی نه‌شاره‌زا و دواکه‌وتوو بێته به‌رچاو، که هیچ شتێکیان له‌باره‌ی سیسته‌می ده‌وڵه‌تداری و دیپلۆماسی و سیاسه‌تی نێوده‌وڵه‌تییه‌وه نه‌زانیوه و، گه‌لی کورد و دراوسێکانی کوردیان تووشی شه‌ڕ و خوێنڕشتن کردووه. ئه‌وجا گه‌لێکی وا، که سه‌رکرده و رێبه‌ری وا نه‌زان و خوێنڕێژی لێهه‌ڵبکه‌وێت، نیشانه‌ی ئه‌وه‌یه که ئاستی هۆشیاری و تێگه‌یشتوویی فه‌رهه‌نگی و کۆمه‌ڵایه‌تی و سیاسیی نزمه و، نه‌گه‌یشتووه‌ته ئاستێک بتوانی خۆی ببات به‌ڕێوه، رێگه‌چاره‌ش ئه‌وه‌یه، گه‌لی کورد، له‌لایه‌ن گه‌لانی زانا و دێمۆکرات و ئاشتیخواز و خاوه‌ن شارستانییه‌تی وه‌ک فارس و ترک و عه‌ره‌ب ببرێت به‌ڕێوه. گه‌لێک مخابن، ئه‌و پرۆپاگه‌نده و، درۆ و بوختانکردنانه‌ی داگیرکه‌ران،به‌راده‌یه‌کی زۆر کاریان کردبووه سه‌ر سیاسه‌تکار و خوێنده‌واری کورده‌واری و، ئێستاش پاش تێپه‌ڕبوونی ده‌یان ساڵ، هێشتا ئه‌و بیره چه‌وته له مێشکی هه‌ندێکدا ماوه و، گه‌لێک جار گوێبیستی، سووکایه‌تیکردن ده‌بین به سه‌رکرده و نیشتمانپه‌روه‌رانی گه‌وره و زانای وه‌ک شێخ مه‌حموودی نه‌مر و، پێشه‌وا قازی و سمکۆی شکاک و...هتد. هه‌روه‌ک له‌م دوواییانه‌دا، کابرایه‌کی ره‌گه‌زپه‌رستی ئازه‌ری به‌نێوی ''دوکتۆر عه‌لیڕه‌زا ئه‌میر نه‌زمی ئه‌فشار'' که گوایه سه‌رۆکی ''کۆمیسیۆنی دیپلۆماتیکی ئازه‌ربایجانیشه''، نامه‌یه‌کی نووسیوه بۆ ڕێزدار کاک مسته‌فای هێجری سکرتێری حیزبی دێمۆکراتی کوردستان و، له‌نامه‌که‌یدا، گه‌لێک جنێو و سووکایه‌تیی به سمکۆی شکاک و، سه‌ربه‌خۆییخوازانی کورد کردووه و، هێرشی کردووه‌ته سه‌ر پێ کێ کێ و، پژاک و، گاڵته‌ی به ئاڵای کورستان و، نه‌خشه‌ی کوردستان کردووه. به‌ڵام کاک مسته‌فا هێجری که ئه‌وڕۆکه خۆی به جێنشین و درێژه‌ده‌ری ئامانجه‌کانی پێشه‌وا قازی داده‌نێت، له‌باتی ئه‌وه‌ی به‌رپه‌رچی قسه‌کانی کابرای ره‌گه‌زپه‌رستی ئازه‌ری بداته‌وه، پشتی قسه‌کانی گرتووه و، کابرای ئازه‌ری به دۆستی خۆشه‌ویستی خۆی و، به که‌سێکی به‌تۆره و زانا و، خاوه‌ن هه‌ڵوێست نێوی هێناوه و، پشتگیریی له قسه‌کانی کردووه، که ئه‌وه جێگه‌ی سه‌رسووڕمان و، داخێکی گرانه.\nلێره‌دا ئه‌م چه‌ند لاپه‌ڕه‌یه له ژیان وتێکۆشینی سمکۆی شکاک - شۆڕه‌سواره‌ی رێگه‌ی پیرۆزی سه‌ربه‌خۆیی کوردستان ده‌خه‌مه به‌ر سه‌رنجی ئێوه‌ی هێژا و، نیشتمانپه‌روه‌ری کورد، به‌وهیوایه‌ی له‌داهاتوودا، که‌سانێکی له‌من شاره‌زاتر و، قه‌ڵه‌م به‌بڕشتتر، هه‌وڵبده‌ن لێکۆڵینه‌وه‌یه‌کی تێروته‌سه‌لتر و بابه‌تانه‌تر پێشکێشی گه‌له‌که‌یان بکه‌ن. هه‌روه‌ها ئه‌مه ببێته هانده‌رێک بۆ ساخکردنه‌وه و، نووسینه‌وه‌ی ژیان و خه‌باتی هه‌موو سه‌رکرده‌کانی کلاسیکی کورد. چۆنکه داگیرکه‌رانی کورستان، مێژووی راستینه‌ی کوردیان، به پێێ ئامانج و سیاسه‌تی داگیرکه‌رانه‌یان شێواندووه و، تێکیانداوه، له‌به‌ر ئه‌وه ئه‌رکی نووسه‌ر و رۆشنبیرانی کورده، هه‌وڵبده‌ن بۆ توێژینه‌وه و، نووسینه‌وه‌ی مێژووی گه‌له‌که‌یان به‌هه‌موو ته‌وه‌ر و لایه‌نه‌کانییه‌وه، تا له‌داهاتوودا ببنه وانه‌ی نێو په‌رتۆکی قوتابخانه و خوێندنگه‌کان، له کوردستانێکی ئازاد و سه‌ربه‌خۆدا.\nسمکۆی شکاک کوڕی حه‌مه ئاغای سه‌رۆکی عه‌شیره‌تی شکاک بوو. عه‌شیره‌تی شکاک له دووتیره‌ی "عه‌بدوویی" و "مه‌مدوویی" پێکهاتوون و، شوێنی نیشته‌جێبوونیان ده‌که‌وێته به‌شی سه‌رووی گۆلی "ورمێ" له‌رۆژهه‌ڵاتی کوردستان. پاش مردنی حه‌مه ئاغا، برای گه‌وره‌ی سمکۆ به‌نێوی جه‌عفه‌ر ئاغا، ده‌بێته سه‌رۆکی هۆزی شکاک.\nعه‌شیره‌تی شکاک له‌نێوچه‌که‌ی خۆیدا ملی بۆ هیچ هۆز و ده‌سه‌ڵاتیک دانه‌ده‌خست. ئه‌وه‌ش وایکردبوو عه‌شیره‌ته کورده‌کان و، ته‌نانه‌ت وڵاتانی ده‌وروبه‌ریش، به‌چاوێکی دیکه لێیبڕوانن. ساڵی 1904ی زاینی، له‌سه‌ر داوای نیکۆلای دووه‌م - ئیمپراتۆری رووسیای تزاری، جه‌عفه‌ر ئاغا و عه‌بدولڕه‌زاق به‌در خان و سه‌ی ته‌های شه‌مدینان سه‌ردانی رووسیایان کرد. سه‌ردانه‌که‌ی جه‌عفه‌ر ئاغا، حکوومه‌تی قاجاره‌کانی ئێرانی خسته دله‌ڕاوکه و په‌ژاره‌وه. ئه‌وه بوو، ساڵی 1907ی زاینی، "نزامولسه‌ڵته‌نه" سه‌رۆکوه‌زیرانی ئێران، به‌نێوی وتووێژ سه‌باره‌ت به ئاسایش و هێمنی نێوچه‌که، جه‌عفه‌رئاغای بانگێشتی شاری ته‌ورێز کرد، به‌ڵام کاتێ جه‌عفه‌ر ئاغا و چه‌کداره‌کانی ده‌گه‌نه شوێنی دیاریکراو، له‌هه‌موو لایه‌که‌وه ده‌درێنه به‌ر ده‌سڕێژی گولله و ده‌یانکوژن.\nله‌و کاته‌دا، رووداوێکی سه‌رنجڕاکێش رووده‌دات که ئه‌ویش له‌داوخستنی زانا و نیشتمانپه‌روه‌ری کورد، عه‌بدولڕه‌زاق به‌درخان ده‌بێ له‌لایه‌ن هێزێکی عوسمانییه‌وه. عه‌بدولڕه‌زاق به‌درخان، به‌هۆی زه‌خت و گوشاری رژێمی عوسمانی، له ترکییا راده‌کا و، پاش ماوه‌یه‌ک له شاری ته‌ورێز - نێوه‌ندی ئازه‌ربایجان ده‌گیرسێته‌وه. به‌درخان، له ته‌ورێز، دیسان ده‌ستده‌کات به چالاکی سیاسی و رۆشنبیری و، بڵاوکردنه‌وه‌ی بیروباوه‌ڕی کوردایه‌تیی. ده‌وله‌تی عوسمانی، له‌ساڵی 1912ی زاینی، هێزێکی چه‌کدار ده‌نێرێت بۆ گرتنی به‌درخان و، هێنانه‌وه‌ی بۆ ترکیا. دیاره، ئه‌و پلانه به ره‌زامه‌ندیی رژێمی ئێران ئه‌نجامده‌درێت. چه‌کداره ترکه‌کان ده‌گه‌نه ته‌ورێز و عه‌بدولڕه‌زاق به‌درخان ده‌گرن و، کوت و زنجیری ده‌که‌ن و، رێگه‌ی گه‌ڕانه‌وه ده‌گرنه‌به‌ر. کاتێ ده‌گه‌نه نێو خاکی رۆژهه‌ڵاتی کوردستان و، له‌نیوچه‌ی بنده‌سه‌ڵاتی عه‌شیره‌تی شکاک نێزیک ده‌بنه‌وه، سمکۆ له چۆنێتیی رووداوه‌که‌ی به‌درخان ئاگادار ده‌بێ،له‌گه‌ڵ ژماره‌یه‌ک چه‌کداری عه‌شیره‌ته‌که‌ی هه‌ڵده‌کوتنه‌سه‌ر هێزی ترک و، چه‌ندین که‌سیان لێده‌کوژن و، ئه‌وانی دیکه‌شیان چه‌ک ده‌که‌ن و، به‌درخانیش رزگار ده‌که‌ن. سمکۆ فه‌رمانی کوشتنی چه‌کداره ترکه‌کان ده‌دات، به‌ڵام به‌درخان رێیلێده‌گرێ و، ده‌بێته تکاکار و، ده‌ڵێ، ئه‌مانه سه‌ربازی ئاسایی و بێتاوانن. سمکۆ وازیان لێدێنێ و، رێگه‌یان ده‌ده‌ن به‌ره‌و وڵاتی خۆیان بگه‌ڕێنه‌وه (1*).\nله‌گه‌ڵ تێکشکانی سوپای عوسمانی، له‌به‌رامبه‌ر هێزی هاوپه‌یمانان له‌ساڵی 1918ی زاینی، سمکۆ، بارودۆخه‌که به هه‌ل و ده‌رفه‌ت ده‌زانێ و، له‌ماوه‌یه‌کی که‌مدا، سه‌رتاسه‌ری نێوچه‌کانی ده‌وروبه‌ری "ستانی ورمێ" له‌هێزی عوسمانی و ئێران پاک ده‌کاته‌وه و، ده‌یخاته ژێر فه‌رمانی خۆیه‌وه.\nهاوینی ساڵی 1919، سمکۆ هێرشی برده سه‌ر شاری "ورمێ" و رزگاری کرد.\nدوابه‌دوای داگیرکردنی مه‌هاباد له‌لایه‌ن سمکۆوه، ئه‌فسه‌رێکی سوێدی به‌نیوی "لاند بێرگ"، فه‌رمانده‌یه‌تیی هێرشێکی تازه‌ی پێسپێردرا. له‌شکری لاند بێرگ، ملی رێگه‌ی گرته‌به‌ر و، له‌نێوچه‌کانی رزگارکراوی کوردستان نێزیک بووه‌وه. سمکۆ، هێزێکی 2000 که‌سیی کۆکرده‌وه و، به‌رنامه‌ی تێکشکانی له‌شکری ئێران به فه‌رمانده‌یه‌تیی ئه‌فسه‌ری سوێدی داڕشت. له‌هێرشێکی خێرا و له‌نه‌کاوی هێزی چه‌کداری کوردستاندا، به سه‌تان چه‌کداری ئێرانی کوژران و، پاشماوه‌ی هێزه‌که‌شیان هه‌ڵاتن و له‌نێوچه‌که دوور که‌وتنه‌وه. شایانی باسه، له‌و شه‌ڕانه‌دا فه‌رمانده‌ی هێزی ئازه‌رییه‌کان، " سام خانی ئه‌میر ئه‌رشه‌د" بوو. ئه‌میر ئه‌رشه‌د برای "زه‌رغام"، فه‌رمانده‌ی سوپای ئازه‌رییه‌کان و، ئه‌و که‌سه بوو که له شاری ته‌ورێز به داڕشتنی پیلان، جه‌عفه‌ر ئاغا، برا گه‌وره‌ی سمکۆی کوشتبوو. سام خانی ئه‌میر ئه‌رشه‌د، به‌ده‌ستی سمکۆ کوژرا و، به‌وجۆره تۆڵه‌ی خۆی له زه‌رغامی دوژمن به کورد و بکوژی براکه‌ی، سه‌نده‌وه.\nرێز و خۆشه‌ویستیی خه‌ڵکی کورد به‌رامبه‌ر به سمکۆ، به‌راده‌یه‌کی زۆر په‌ره‌ی سه‌ند. ته‌واوی سه‌رۆک هۆز و عه‌شیره‌ته‌کانی کوردستان، به‌تایبه‌تیی له رۆژهه‌ڵاتی کوردستان، سه‌ریان بۆ نه‌وی کرد و، سمکۆیان به سه‌رۆک و رێبه‌ری خۆیان ده‌زانی. هه‌رله سنووری باکووری کوردستان – له ماکۆ وه تاکو بانه و مه‌ریوان، به‌درێژایی سه‌تان کیلۆمه‌تر، له‌ژێر ده‌ستی هێزه‌کانی داگیرکه‌ری ئێران پاک کرایه‌وه.\n"ئێوه ببینن، نه‌ته‌وه‌کانی بچووکی جیهان که ژماره‌یان له نه‌ته‌وه‌ی کورد زۆر که‌متره، چلۆن توانییان مافی خۆیان له وڵاتانی گه‌وره‌ی وه‌ک ئه‌ڵمان بستێنن و، به سه‌ربه‌خۆیی بگه‌ن. ئه‌گه‌ر نه‌ته‌وه‌ی کوردیش نه‌توانێ مافی خۆی له ئێران بستێنێت، مردنی له بنده‌ستی و کۆیله‌تی پێ باشتره".\nسمکۆ هه‌روه‌ها له‌وه‌رامی پرسیاری "جه‌نه‌راڵ مسته‌فا پاشا"، نوێنه‌ری مه‌ڵبه‌نده کوردییه‌کانی شاری ئه‌سته‌مۆڵ دا ده‌ڵێت:\n"له‌بارودۆخی ئێسته‌دا، من رێبه‌رێتیی بزووتنه‌وه‌که ده‌که‌م و، رێکخراو و کۆڕێکی سیاسیی تایبه‌تمان نییه. کاری گرنگ و سه‌ره‌کیمان رزگارکردنی کوردستانه. کاتێ به ئازادی گه‌یشتین و، کوردستان رزگار بوو، گرنگ نییه چ که‌سێک ده‌بێته سه‌رۆکی کوردستان. من خۆم له‌وباره‌وه، بیری سه‌رۆکایه‌تی و ده‌سه‌ڵاتخوازیم نییه، سه‌باره‌ت به "ئاڵا" که پرسیارتان کرد، به‌باوه‌ری من، کاتێ کوردستان رزگار بوو ده‌توانین ئه‌وکات بیر له ئالایه‌کیش بکه‌ینه‌وه که ره‌مزی ولاته‌که‌مان بێت...".\nسمکۆ هاتبووه سه‌ر ئه‌و باوه‌ڕه‌وه که، بۆ سه‌رخستنی ئامانجه‌کانی، پێویستی به پشتیوانیی وڵاتانی گه‌وره‌ی دنیا و، چه‌کوچۆڵی جه‌نگیی هه‌یه. ئه‌وه بوو له‌مانگی گوڵانی ساڵی 1919ی زانیی، سه‌ی ته‌ها راوێژکاری سمکۆ، به‌ره‌و به‌غدا ده‌که‌وێته‌ڕێ، تا له‌گه‌ڵ کاربه‌ده‌ستی ئینگلیز له عێراق به‌نێوی "ویلسن" گوتوبیژ بکات و، پرسی سه‌ربه‌خۆیی کوردستان و، پرۆژه‌ی دامه‌زراندنی ده‌وله‌تی کوردی له‌گه‌ڵدا باس بکات.\nویلسۆن دژایه‌تیی بۆچوونه‌که‌ی سه‌ی ته‌ها له‌مه‌ڕ دامه‌زراندنی ده‌وڵه‌تی کوردی ده‌کا، به‌ڵام سمکۆ هه‌ر به‌رده‌وام ده‌بێت له پێوه‌ندیگرتنی به ئینگلیزییه‌کانه‌وه و، له مانگی خه‌رمانانی سالی 1921، له شارۆچکه‌ی "شنۆ" ی رۆژهه‌ڵاتی کوردستان، له گه‌ڵ کاربه‌ده‌ستێکی دیکه‌ی ئینگیزی به‌نێوی "کاکس"، دیدارێک رێکده‌خا. سمکۆ له‌و چاوپێکه‌وتنه‌یدا، دیسان داوا له ده‌وله‌تی بریتانیا ده‌کات، تا پشتگیریی کورد بکات بۆ دامه‌زراندنی ده‌وڵه‌تێکی کوردیی. ماوه‌یه‌ک دوای ئه‌و دیداره، که‌سێک به‌نێوی بابه‌کرئاغای پشتده‌ری ده‌بێته خانه‌خوێ و میواندار و، هاوکات، به‌شداری وتووێژێکی به‌رده‌وام له‌نێوان سمکۆ و ئینگلیزه‌کاندا، که سێ مانگی ده‌خایه‌نێت. به‌ڵام وه‌ک دواتر ئاشکرا بوو، ئینگلیزه‌کان چاویان له ساویلکه‌یی و گوێڕایه‌ڵی خان و شێخ و، خێروبێری وڵاتانی ئێران و عه‌ره‌ب بڕیبوو و، کوردیان له‌ده‌ره‌وه‌ی بازنه‌ی ئامانج و نه‌خشه‌ی ئابووری و رامیارییان دانابوو له نێوچه‌که، له‌به‌ر ئه‌وه هه‌موو هه‌وڵێکی سمکۆ له‌گه‌ڵ ئینگلیزه‌کان بێ ئاکام مایه‌وه. سمکۆ بۆ دواجار به‌ڕێگه‌ی "مسته‌فا پاشا" وه له‌گه‌ڵ ئێنگلیزه‌کان پێوه‌ندیی ده‌گرێ و، نامه‌یه‌ک ده‌نووسێ بۆیان. سمکۆ له‌نامه‌که‌یدا ده‌ڵێ:\n"ئه‌من و سه‌ی ته‌ها، به‌ڵێنتان پێده‌ده‌ین، ئه‌گه‌ر ده‌وڵه‌تی به‌ریتانیا چه‌ک و چۆڵ و ته‌قه‌مه‌نیمان پێبدات، پشتوانیمان بکات و، مه‌رجه‌کانی ئێمه بۆ دامه‌زراندنی ده‌وله‌تی کوردی په‌سند بکات، ئێمه ترکه ره‌گه‌زپه‌رسته‌کان له شاره‌کان و مه‌ڵبه‌نده‌کانی وان و ئه‌رزرۆم و سیواس و هه‌کاری و بتلیس پاک ده‌که‌ینه‌وه. هه‌روه‌ها له ره‌واندوز رایانده‌ماڵین و له‌نێویان ده‌به‌ین... ئێمه ده‌توانین شاری ئانکاراش داگیر بکه‌ین! ئه‌گه‌ر به‌ریتانیا رێگه‌مان بدات، له‌ماوه‌یه‌کی کورتدا شاری "سنه" ش داگیرده‌که‌ین و، ئێرانییه‌کان له‌وێ راده‌ماڵین".\nله وه‌رزی به‌هاری ساڵی 1922 دا، سمکۆ هه‌وڵیدا له یه‌کێتیی سۆڤێت به سه‌رۆکایه‌تیی لێنین نێزیک بێته‌وه و، نوێنه‌رێکی نارد بۆ لای رووسه‌کان، به‌ڵام ده‌وڵه‌تی نوێی رووسیا، به‌پێی رێککه‌وتننامه‌ی 26ی فوریه‌ی ساڵی 1922، پێوه‌ندیی خۆی له‌گه‌ڵ ئێران ئاسایی کردبووه‌وه و، وازی له پشتیوانیکردنی شۆرشگێڕانی باکووری ئێران به‌سه‌رۆکایه‌تیی "میرزا کوچک خان" هێنابوو. ئیدی نه‌یده‌ویست نێوانی خۆی له‌گه‌ڵ ده‌وڵه‌تی ئێران تێکبدات. به‌وجۆره، لێنین و ده‌وله‌ته‌که‌ی، به کرده‌وه پشتیان له پرنسیپه‌کانی مارکسیزم کرد، که پشتیوانیکردنی گه‌لانی بنده‌ست، له خاڵه‌کانی بنگه‌هینی رێبازه‌که‌یه‌تی.\nمانگی گه‌لاوێژی ساڵی 1922، حکوومه‌تی ئێران، جارێکی دیکه به‌هێزێکی زۆره‌وه، به فه‌رمانده‌یه‌تیی "ژنه‌راڵ شه‌یبانی" رووی له کوردستان کرد. له‌نێو سوپاکه‌ی ئێراندا، که‌سێک به‌نێوی "خاڵۆ قوربان"، فه‌رمانده‌ی هێزی عه‌شایری به‌کرێگیراوی حکوومه‌تی پێسپێردرا. خاڵۆ قوربان به بنه‌چه کوردی کرماشان بوو. له‌سه‌رده‌می راپه‌ڕینه‌که‌ی "میرزا کوچک خان" (میرزا بچکۆل خان) که له باکووری ئێران، له‌دژی حکوومه‌ت و بنبڕکردنی ده‌سه‌ڵاتی ئینگلیزه‌کان له‌ئێران به‌رپاکرابوو، له‌گه‌ڵ کۆمه‌ڵیک چه‌کداری عه‌شیره‌ته‌که‌ی، چوون بۆ یارمه‌تی و پشتیوانیکردنی راپه‌ڕینه‌که‌ی باکووری ئێران. له‌وێ خۆی و چه‌کداره‌کانی گه‌لێک نه‌به‌ردی قاره‌مانانه ئه‌نجامده‌ده‌ن و له‌ماوه‌یه‌کی که‌مدا نێوبانگی ئازایه‌تیی خاڵۆ قوربان له‌هه‌موو لایه‌کدا بڵاوده‌بێته‌وه. خالۆ قوربان، دوایی پشت له بچکۆل خان ده‌کا و، له‌گه‌ڵ رژێمی قاجاری ئێرانیدا رێده‌که‌وێت. ئێران و ئینگلیزییه‌کانیش به‌هه‌لی ده‌زانن و، پلانی شه‌ڕی کورد له‌گه‌ڵ کورد داده‌ڕێژن. "خاڵو قوربان" ی کۆنه شۆرشگێڕ، جلوبه‌رگی جاشایه‌تی له‌به‌ر ده‌کا و، به‌ره‌و کوردستان رێده‌که‌وێت.\nکاتێ سمکۆ، له پێوه‌ندییه‌کانی له گه‌ڵ ئینگلیز و، وڵاتانی ئوروپایی ناهومێد ده‌بێ، بیر له‌وه ده‌کاته‌وه، له ناکۆکیی نێوان ترک و ئینگلیزه‌کان که‌ڵکوه‌ربگرێ و، داوای چه‌ک و چۆڵ و پێداویستیی جه‌نگی بکات لێیان. به‌و مه‌به‌سته، له گه‌ڵ والی پێشووی شاری مووسڵ، به‌نێوی "حه‌یده‌ر به‌گ" ی ترک، له شه‌مدینان دیدار ده‌کات. ترکه‌کان به وته و سه‌رزاره‌کی به‌ڵێنی پێده‌ده‌ن که هه‌موو جۆره یارمه‌تییه‌کی پێده‌که‌ن. سمکۆ به واده و به‌ڵێنی ترکان باوه‌ڕ ده‌کا و، زۆر گه‌شبین ده‌بێ. ئه‌و دیداره، ئینگلیزه‌کان ده‌خاته په‌ژاره‌وه و، له‌مانگی خه‌رمانانی 1922، هێزێکی ئاماده‌ی په‌روه‌رده‌کراو، له تارانه‌وه به فه‌رمانده‌یه‌تیی "ژنه‌راڵ جهانبانی"، هه‌روه‌ها له‌شکرێک له ئازه‌رییه‌کان ئاماده ده‌کرێت. جگه له‌وه ژماره‌یه‌کی زۆر له ئه‌رمه‌نییه‌کانی ئێران، خولی راهێنانی سه‌ربازیی ته‌واو ده‌که‌ن و، خۆبه‌خشانه تیپیکی سه‌ربازیی پێکدێنن. کابرایه‌کی ئه‌رمه‌نی به‌نێوی "زرایۆف"، ده‌بێته فه‌رمانده‌ی تیپی ئه‌رمه‌نییه‌کان که له سوپای پێشووی رووسیای تزاریدا، ئه‌فسه‌ر بووه. ئه‌وجا نه‌خشه‌ی هێرش بۆ سه‌ر داگیرکردنه‌وه‌ی کوردستانی ئازاد و، له‌نێوبردنی هێزی چه‌کداری کورد، داده‌ڕێژن.\nسوپای ئێران به‌ره‌و شاره‌کانی سه‌ڵماس و ورمێ ده‌که‌وێته‌ڕێ. هێزه‌کانی کوردستان سێ هێرشی گه‌وره ده‌که‌نه سه‌ریان و زه‌ره‌ر و زیانێکی زۆر به دۆژمن ده‌گه‌یه‌نن، به‌ڵام وه‌ک جاره‌کانی پێشوو ناتوانن هێزی دوژمن بشکێنن. بۆ جارێ چواره‌م، هێرش ده‌به‌نه‌وه سه‌ریان و، ئه‌وجاره‌یان ده‌بێته "شه‌ڕی مان و نه‌مان". له‌زۆرجێگه‌دا به‌ره‌وڕووی یه‌کدی ده‌بنه‌وه و لێیان ده‌بێته شه‌ڕی ده‌ست و یه‌خه و، به خه‌نجه‌ر و شمشێر، په‌لاماری یه‌کدی ده‌ده‌ن. له‌ئاکامدا به‌هۆی تۆپبارانی خه‌ستی تۆپخانه‌ی ئینگلیزه‌کان و، زۆربوونی ژماره‌ی چه‌کدار و چه‌ک و فیشه‌کی دوژمنه‌وه، له‌شکری کورد ده‌شکێ و، به‌ناچاری پاشه‌کشه ده‌کات. سوپای دوژمن، پاش چه‌ند رۆژ، شاری "ورمێ" داگیر ده‌کاته‌وه. شایانی باسه، شاری ورمێ ماوه‌ی چوار سال له‌ژێر ده‌سه‌لاتی کورددا بوو. له‌ماوه‌ی ئه‌و چوارساله‌دا که ورمێ به‌ده‌ست کورده‌وه بوو، رۆژنامه‌یه‌کی کوردی به‌نێوی "رۆژی کورد و شه‌وی عه‌جه‌م"، بڵاوده‌کرایه‌وه که سه‌رنووسه‌ره‌که‌ی نێوی محه‌ممه‌دی تورجانیزاده بوو (2*).\nله‌وکاته‌دا، شای کوردستان، شێخ مه‌حموودی نه‌مر، له باشووری وڵاته‌که‌مان، حکوومه‌تی سه‌ربه‌خۆی کوردستانی دامه‌زراندبوو. شێخ مه‌حموود، به‌وێنه‌ی سه‌رۆکی کوردستان، پێشوازی له سمکۆ کرد. له‌لایه‌ن حکوومه‌تی کوردستانه‌وه، پشووی ره‌سمی راگه‌یه‌ندرا و، به موزیک و ڕێزی سه‌ربازی و ته‌قاندنی 7 گولله تۆپ و، چه‌پڵه‌ڕێزان و هوتافکێشانی تێکڕای دانیشتووانی سلێمانی و، گونده‌کانی ده‌وروبه‌ری، ئه‌وپه‌ڕی رێز له سمکۆ – قاره‌مانی کورد گیرا. باشووری کوردستان به‌و پێشوازییه گه‌رمه‌ی، سوپاس و ئه‌مه‌گ و خۆشه‌ویستیی خۆیان به‌رامبه‌ر سمکۆ - خه‌باتکاری ماندوویینه‌ناسی رێگه‌ی سه‌رفرازیی کورستان ده‌ربڕی.\nسمکۆ، ماوه‌ی مانگ و نیوێک له سلێمانی مایه‌وه و، میوانی شای کوردستان بوو. پاشان به‌ره‌و باکووری کوردستان رۆیشت. ساڵی 1924، به‌مه‌به‌ستی هه‌ڵگیرسانه‌وه‌ی راپه‌ڕینێکی نوێ، به‌ره‌و رۆژهه‌ڵاتی کوردستان گه‌ڕایه‌وه و، ژماره‌یه‌ک پێشمه‌رگه‌ی له‌خۆی کۆکرده‌وه و، "ده‌شتی سه‌ڵماس" ی داگیر کرد و، گه‌مارۆی شاری سه‌ڵماسی دا، به‌ڵام له‌به‌رامبه‌ر هێزه‌کانی ئاماده و پڕچه‌کی دوژمندا شکستی خوارد و، به‌ره‌و باکووری کوردستان پاشه‌کشه‌ی کرد.\nله‌وکاته‌دا، رژێمی ئه‌تاترکی خوێنڕێژ و دوژمن به کورد، به هه‌وڵی دیپلۆماسی و، پشتیوانی سیاسیی یه‌کێتیی سۆڤێت، توانیبووی په‌یمانی "سێڤر" هه‌ڵوه‌شێنێته‌وه و، کورد له گه‌یشتن به ئامانجه‌کانی سیاسی و نه‌ته‌وه‌یی خۆی دوور بخاته‌وه و، ده‌سه‌ڵاتی خۆی به‌سه‌ر سنووری ترکیای نوێ، که به‌شێکی گه‌وره‌ی خاکی کوردستانی له‌خۆگرتبوو،دابسه‌پێنێ و، پێوه‌ندیی نێوچه‌یی و جیهانیی خۆی له‌گه‌ڵ ده‌وله‌تان ئاسایی ئاسایی بکاته‌وه. دوابه‌دوای ئه‌وه، له‌گه‌ڵ رژێمه‌کانی داگیرکه‌ری به‌شه‌کانی دیکه‌ی کوردستان، پێکه‌وه رێککه‌وتن بۆ بنبڕکردنی هه‌ر بزاڤێکی نوێی گه‌لی کورد. ئه‌وه بوو له‌گه‌ڵ په‌ڕینه‌وه‌ی سمکۆ و هاوڕێکانی بۆ نێو خاکی کوردستانی بنده‌ستی ترکیا، له‌لایه‌ن سوپای ترکه‌وه گه‌مارۆ دران و، پاش خافڵاندنیان به‌نێوی ئه‌وه‌وه گوایه گوتوبێژیان له‌گه‌ڵ ده‌که‌ن،چه‌کیان کردن و، داوایان له سمکۆ کرد خاکی ترکیا جێبێڵێت..!.\nسمکۆی شکاک،وه‌ک هه‌ر سه‌رکرده‌یه‌کی کلاسیکی کورد، بێگومان دوور له هه‌ڵه و که‌موکورتی نه‌بووه. تایبه‌تمه‌ندییه‌کانی سه‌رکرده‌ی کلاسیک بریتین بوون له‌وه که، ئامانجیان رزگارکردنی نه‌ته‌وه‌که‌یان بوو له‌بنده‌ستیی. به دڵێکی پاگژ و ته‌ژی له هه‌ستی نیشتمانپه‌روه‌رییه‌وه، بۆ سه‌ربه‌خۆیی و رزگاریی کوردستان خه‌باتیان ده‌کرد. زیاتر خۆیان له رۆل و نه‌خشی پێشه‌وای ئاینی، یان کۆمه‌ڵایه‌تیدا ده‌دیت، وه‌ک باوکێکی رۆحی و ریش سپی و، ده‌مڕاستی گه‌له‌که‌یان. هیچ هه‌ڵاواردن و جیاوازییه‌کیان له‌نێوان تاک و ئه‌ندامه‌کانی کۆمه‌ڵگه‌که‌یاندا نه‌ده‌کرد. گوێیان به جیاوازیی ئاینی و، بیروباوه‌ڕ و، زاراوه‌ی جیاواز نه‌ده‌دا. به‌کورتی، به‌یه‌ک چاو، سه‌یری گه‌له‌که‌یان ده‌کرد. باوه‌ڕیان به سازکردنی حیزب و ده‌ستوور و پێره‌وی حیزبی و، کاری رێکخراوه‌یی و راوێژ و کۆبوونه‌وه و لێکدانه‌وه‌ی رووداوه‌کان و، دانیشتن له‌گه‌ڵ لێژنه و کۆمیته‌ی سه‌رۆکایه‌تی و، ده‌نگدان بۆ بیروراوه‌رگرتن نه‌بوو.... زۆربه‌ی زۆری ئه‌و ئاکار و تایبه‌تمه‌ندییانه له‌ژیان و هه‌ڵسو‌که‌وتی هه‌موو سه‌رکرده‌کانی کلاسیکی کورد - له شێخ عوبه‌یدوڵلای شه‌مزینی یه‌وه بیگره هه‌تا مه‌لا مسته‌فا بارزانی، که دوایین سه‌رکرده‌ی کلاسیکی کورد بوو، زه‌ق و دیاربوون.\n1- "بزووتنه‌وه‌ی نه‌ته‌وه‌ی کورد" نووسینی: "کریس کۆچرا". (ئیبراهیم یۆنسی) له فه‌ره‌نسییه‌وه کردوویه به فارسی.\n2- "مێژووی 18 ساڵه‌ی ئازه‌ربایجان" نووسینی: ئه‌حمه‌د که‌سره‌وی.\nئه‌م وتاره ماوه‌ی مانگێک له رادیۆ رۆژاڤای کوردستان بڵاوکرایه‌وه. هه‌روه‌ها له سه‌ر سایتی هه‌ڵوێست و بروسکه دانران. ئێستاش له Google به‌م ئه‌دره‌سه: http://www.peace4world.blogfa.com/ (ئازادی بو کوردستان ئاشتی بو جیهان) دانراوه.


تاران فشار دەخاتە سەر عەبادی بۆ وەدەرنانی ئەمریکییەکان لە عێراق\n2018-07-10 [06:41 AM]\nتاران بۆ وەدەرنانی 5 هەزار راوێژکار و دیپلۆماتی ئەمەریکی لە عێراق، فشارەکانی بۆ سەر حەیدەر عەبادی، سەرۆک وەزیرانی عێراق، دەستپێکردووە.\nرۆژنامەی شەر‌قولئەوسەت، لە زاری چەند سەرچاوەیەکی سیاسی و ئەمنی عێراق کە بەهۆی باری ئەمنیان نەیانویستووە ناویان ئاشکرا بکرێت، دەریخستووە،" ئێران فشارەکانی بۆ سەرعەبادی لەبارەی درێژنەکردنەوەی رێککەوتنی ئەمنی نێوان ئەمەریکا و عێراق کە مێژووەکەی بۆ ساڵی 2008 دەگەڕێتەوە دەستپێکردووە".\nهەر بەگوێرەی رۆژنامەکە، تاران جیا لە هەڵوەشاندنەوەی ئەو رێککەوتنە، دەیەوێت بەغدا راوێژکار و دیبلۆماتە ئەمەریکییەکان لە وڵات دەربکات.\nئەم فشارەی ئێران لە کاتێکدایە، حەیدەر عەبادی پێویستی زۆری بە پاڵپشتی تارانە تاکو بتوانێت پۆستەکەی وەک سەرۆک وەزیران لەدەستنەدات لە کابینەی داهاتووی عێراقدا.\nلە لایەکی دیکەشەوە، عەبادی ناتوانێت ئەو جۆرە داوایە لە واشنتن بکات چونکە هه‌م پشتگیریی ئەمەریکا بۆ عەبادی گرنگە و هەمیش عێراق لە رووی تەکنیکی و ئەمنییەوە ئامادە نییە بەو جۆرە رووبەڕووی ئەمەریکا ببێتەوە.\nئاماژەکان وا دەردەخەن، نوری مالیکی لەگەڵ عەبادی و هادی عامری هەوڵی دروستکردنی هاوپەیمانی دەدات بۆ دروستکردنی گەورەترین کوتلەی پەڕلەمانی، سەردانکردنی پارتی دیموکراتی کوردستانیش لە هەمان چوارچێوەدا بووە.\nململانێکان بۆ دروستکردنی کابینەی داهاتووی عێراق بەردەوامە و هێشتا روون نییە کە سەرۆک وەزیرانی داهاتووی عێراق بە دڵی واشنتن دەبێت یان تاران، بەڵام هەوڵی دەرکردنی ئەو دیبلۆماتە ئەمریکییانە ئاماژەیەکە بۆ ئەوەی ئێران دەیەوێت عێراق وەک ئامرازێک بۆ دژایەتی ئەمەریکا بەکاربهێنێت، ئەمەش وا دەکات تاران زیاتر لای گرنگ بێت کە سەرۆکوەزیرانی داهاتووی عێراق نزیک لە خۆی بێت.\nئەم هەواڵە 6715جار خوێندراوەتەوە


Неемия 11 NRT - نەحەمیا 11 KSS | Biblica\nНеемия 11 NRT - نەحەمیا 11 KSS\n1ڕابەرەکانی گەل لە ئۆرشەلیم نیشتەجێ بوون و پاشماوەی گەلیش تیروپشکیان کرد هەتا یەک لە دەیان بێن بۆ نیشتەجێبوون لە ئۆرشەلیم، شاری پیرۆز، نۆ بەشەکەش لە شارۆچکەکانی خۆیان مانەوە. 2 گەل داوای بەرەکەتیان کرد بۆ هەموو ئەوانەی کە خۆبەخش بوون بۆ نیشتەجێبوون لە ئۆرشەلیم.\n3 کاهین و لێڤی و کۆیلە تەرخانکراوەکان و نەوەی خزمەتکارەکانی سلێمان لە شارۆچکەکانی یەهودا نیشتەجێ بوون، هەریەکە و لە موڵکەکەی خۆی لەناو شارۆچکەکانیان لە ئیسرائیل. ڕابەرانی هەرێمەکەش لە ئۆرشەلیم نیشتەجێ بوون، 4 ئەوانەی لە نەوەی یەهودا و بنیامین لەناو ئۆرشەلیم نیشتەجێ بوون.\nعەتایا کوڕی عوزیا کوڕی زەکەریا کوڕی ئەمەریا کوڕی شەفەتیا کوڕی مەهلەلئێل لە نەوەی پێرێز، 5 لەگەڵ مەعسێیاهوی کوڕی باروخیش کوڕی کۆل‌حوزێ کوڕی حەزایا کوڕی عەدایا کوڕی یۆیاریڤ کوڕی زەکەریای خەڵکی شالەح. 6 هەموو نەوەی پێرێز کە لە ئۆرشەلیم دانیشتبوون، چوار سەد و شەست و هەشت پیاوی توانادار بوون.\n7 ئەمانەش نەوەی بنیامینن:\nسەلو کوڕی مەشولام کوڕی یۆعێد کوڕی پەدایا کوڕی قۆلایای کوڕی مەعسێیاهوی کوڕی ئیتیێلی کوڕی یەشەعیا، 8 لەگەڵ گەبەی و سەلەی کە شوێنکەوتووەکانی بوون، نۆ سەد و بیست و هەشت کەس بوون. 9 یۆئێلی کوڕی زکری سەرپەرشتیاریان بوو، یەهودای کوڕی هەسەنوئاش سەرپەرشتیاری بەشی دووەمی شارەکەوە بوو.\n10 لە کاهینەکان:\nیەدایای کوڕی یۆیاریڤ؛ یاکین؛ 11 سەرایای کوڕی حیلقیا کوڕی مەشولام کوڕی سادۆق کوڕی مەرایۆت کوڕی ئەحیتوڤی سەرکردەی ماڵی خودا و 12 هاوکارەکانیشیان ئەوانەی کاری پەرستگاکەیان دەکرد، هەشت سەد و بیست و دوو بوون؛ لەگەڵ عەدایای کوڕی یەرۆحام کوڕی پەلەلیا کوڕی ئەمچی کوڕی زەکەریا کوڕی پەشحور کوڕی مەلکیا و 13 هاوکارەکانیشی گەورەی بنەماڵەکان بوون، دوو سەد و چل و دوو بوون؛ لەگەڵ عەمشسەی کوڕی عەزەرئێل کوڕی ئەحزەی کوڕی مەشیلێمۆت کوڕی ئیمێر و 14 هاوکارەکانیشیان پاڵەوانە بەجەرگەکان بوون، سەد و بیست و هەشت بوون. زەبدیێلی کوڕی گیدۆلیم سەرپەرشتیاریان بوو.\n15 لە لێڤییەکانیش:\nشەمەعیای کوڕی حەشوڤ کوڕی عەزریقام کوڕی حەشەڤیای کوڕی بوننی؛ 16 شەبەتەی و یۆزاڤاد لە ڕابەرەکانی لێڤییەکان بوون، سەرپەرشتیاری کارەکەی دەرەوەی ماڵی خودا بوون؛ 17 هەروەها مەتەنیای سەرپەرشتیار، کە کوڕی میکا کوڕی زەبدی کوڕی ئاساف بوو، لە کاتی نوێژدا سەرپەرشتی سوپاسگوزاری دەکرد؛ بەقبوقیا کە دووەم بوو لەنێو هاوکارەکانی؛ عەڤدای کوڕی شەموع کوڕی گالال کوڕی یەدوتون. 18 هەموو لێڤییەکان لەناو شاری پیرۆز دوو سەد و هەشتا و چوار کەس بوون.\n20 پاشماوەی ئیسرائیلیش لە کاهین و لێڤییەکان لە هەموو شارۆچکەکانی یەهودا بوون، هەریەکە لە میراتەکەی خۆی.\n21 بەڵام کۆیلە تەرخانکراوەکان لە گردی عۆفەل نیشتەجێ بوون، چیحا و گیشپا و گێشپا سەرپەرشتیاریان بوون.\n22 سەرپەرشتیاری لێڤییەکانیش لە ئۆرشەلیم عوزی کوڕی بانی کوڕی حەشەڤیا کوڕی مەتەنیا کوڕی میکا بوو. عوزی لە نەوەی ئاساف بوو، ئەو گۆرانیبێژانەی کە بەرپرسیار بوون لە خزمەتی ماڵی خودا. 23 پاشا فەرمانی لەسەر گۆرانیبێژەکان دەکرد، فەرمانەکانی یاسا بوون دەربارەی ئەرکی ڕۆژانەیان.\n24 هەروەها پەتەحیای کوڕی مەشێزەبێل کە لە نەوەی زەرەحی کوڕی یەهودا بوو، بریکاری پاشا بوو بۆ هەموو کاروبارەکانی گەل.\n25 هەندێک لە نەوەی یەهودا لە کێڵگەکانی دەوروبەری گوندەکان نیشتەجێ بوون: لە قیریەت ئەربەع و دەوروبەری؛ لە دیڤۆن و دەوروبەری؛ لە یەقەڤچئێل و دەوروبەری؛ 26 لە یێشوع و مۆلادا و بێت‌پەلەت؛ 27 لە حەچەر شوعال و بیری شابەع و دەوروبەری؛ 28 لە چیقلەگ و لە مەکۆنا و دەوروبەری؛ 29 لە کانی ڕیمۆن و چۆرعا و یەرموت؛ 30 لە زانۆوەح و عەدولام و گوندەکانیان؛ لە لاخیش و کێڵگەکانی؛ و لە عەزێقا و دەوروبەری. ئیتر لە بیری شابەعەوە هەتا دۆڵی هینۆم نیشتەجێ بوون.\n31 بنیامینەکانی خەڵکی گەڤەع لەم گوندانە نیشتەجێ بوون: لە میخماس، عەییا، بێت‌ئێل و دەوروبەری؛ 32 لە عەناتۆت، نۆڤ و عەنانیا؛ 33 لە حاچۆر، ڕامە و گیتەیم؛ 34 لە حادید، چەڤۆعیم و نەڤەڵات؛ 35 لە لۆد و ئۆنۆ، هەروەها لە دۆڵی پیشەوەرەکان.\n36 هەندێک بەشی لێڤییەکانی یەهودا لە خاکی بنیامین نیشتەجێ بوون.


👁 ئەم بابەتە 13,973 جار بینراوە\n📊 حاجییانی هەرێم بەرەو سعودیە بەڕێکەوتن ئامار و راپرسی\n📅 کاتی تۆمارکردن Aug 2 2017 1:26PM\nبەرەبەیانی ئەمڕۆ چوارشەممە، یەکەم کاروانی حاجیانی [ زۆرتر... 👁] ✖ ✖ ✖ 0 0 ✔ 93% ✍ هـ.ب. 2-8-2017 13:26:55\n📊 سەدا 15ی خاوەن پێداویستیە تایبەتەکان موچەکانیان لەدەست دەدەن ئامار و راپرسی\n📅 کاتی تۆمارکردن Aug 2 2017 1:29PM\nخەندان، شەوکەت قادر وەزیری کار و کاروباری کۆمەڵا [ زۆرتر... 👁] ✖ ✖ ✖ 0 0 ✔ 91% ✍ هـ.ب. 2-8-2017 13:29:20


وه‌زیرێكی فه‌ڕه‌نسا داوا له تره‌مپ ده‌كات ده‌ست له‌كاروباری وڵاته‌كه‌یان وه‌رنه‌دات\nوه‌زیری ده‌ره‌وه‌ی فه‌ڕه‌نسا داوای له دۆناڵد تره‌مپی سه‌رۆكی ئه‌مریكا، كرد ده‌ست له كاروباری ناوخۆی وڵاته‌كه‌یان وه‌رنه‌دات.\nدوای ئه‌وه‌ی تره‌مپ قسه‌ی له‌سه‌ر خۆپیشاندانه‌كانی فه‌ره‌نسا كرد و رایگه‌یاند خۆپیشانده‌ران دروشمی (تره‌مپ)مان ده‌وێت ده‌ڵێنه‌وه، جان ئیڤ لۆدریان وه‌زیری ده‌ره‌وه‌ی فه‌ڕه‌نسا رایگه‌یاند: پێویسته تره‌مپ له‌باره‌ی لێدوانه‌كانی له‌باره‌ی ئاڵۆزیه‌كانی فه‌ره‌نسا زۆر وریا بێت و ده‌ست له كاروباری نیشتیمانی پاریس وه‌رنه‌دات.\nئه‌وه له‌كاتێكدایه له خۆپیشاندانی دوێنێی هێله‌گ زه‌رده‌كانی فه‌ڕه‌نسا له سه‌رانسه‌ری ئه‌و وڵاته 136 هه‌زار كه‌س به‌شدارییانكردووه و له ئه‌نجامی رووداوه‌كانیشدا هه‌زار و 220 كه‌س ده‌ستبه‌سه‌ركراون.\nسه‌ره‌ڕای بانگه‌وازی حكوومه‌ت بۆ هه‌ڵوه‌شاندنه‌وه‌ی خۆپیشاندانه‌كان و هه‌ڵپه‌ساردنی زیادكردنی باجی سه‌ر سووته‌مه‌نی بۆ ساڵی داهاتوو، هێله‌گ زه‌رده‌كان به‌رده‌وامن له‌سه‌ر ناره‌زاییه‌كانیان و داوای ده‌ستله‌كاركێشانه‌وه‌ی سه‌رۆك كۆماری ولآته‌كه‌یان ده‌كه‌ن.


پارێزگاری هه‌ولێر قوتابیه یه‌كه‌مه‌كانى سه‌ر ئاستى سنووری پارێزگاى هه‌ولێری خه‌ڵات كرد 2017-08-13\nنه‌وزاد هادى پارێزگارى هه‌ولێر پێشوازى كرد له یه‌كه‌مه‌كانى پۆلى دوانزده‌ى سه‌ر ئاستى پارێزگاى هه‌ولێر و له رێو ڕه‌سمێكى شایسته‌دا خه‌ڵاتى تایبه‌تى پارێزگاى هه‌ولێری پێشكه‌ش كردن .\nله رێو ره‌سمێكى تایبه‌تدا كه تاهیر عه‌بدوڵا جێگری پارێزگاری هه‌ولێر و مامۆستا به‌شدار عه‌بدولخالق خۆشناو به‌رێوه‌به‌ری گشتى په‌روه‌رده‌ى هه‌ولێر ئاماده‌ى بوون ، خه‌ڵاتى تایبه‌تى پارێزگاى هه‌ولێر دابه‌شى سه‌ر قوتابیه یه‌كه‌مه‌كان كرا و نه‌وزاد هادى پارێزگاری هه‌ولێر رایگه‌یاند ، ئێمه شانازى به ئێوه ده‌كه‌ین ، پیرۆزبایی له ئێوه‌و خانه‌واده سه‌ربڵنده‌كانتان ده‌كه‌ین ، ئێوه داهاتووى كوردستانن و ئێوه گرنگن بۆ ووڵاته‌كه‌مان له‌داهاتوو .\nپارێزگاری هه‌ولێر راشیگه‌یاند ، كه سه‌ربارى هه‌بوونى قه‌یرانى ئابووری و شه‌ڕى رووبه‌رووبوونه‌وه‌ى داعش له ووڵاته‌كه‌مان ، ئێوه نه‌وه‌ستان و گه‌یشتن به‌و پله به‌رزه ، داواتان لێ ده‌كه‌م به‌رده‌وام بن تا به ده‌ست هێنانى ئامانجى گه‌وره .\nپارێزگارى هه‌ولێر ڕاشیگه‌یاند هه‌موو سه‌ره‌تایه‌كى باش بۆ مرۆڤ له په‌روه‌رده‌وه ده‌ست پێده‌كات ، ئێوه‌ش له‌و پێگه‌وه ده‌ستتان پێكردووه كه له داهاتوودا ببنه هاوڵاتیه‌كى به‌سوود و كاریگه‌ر بۆ ووڵاته‌كه‌مان .\nدواتر خه‌ڵاتى پارێزگاى هه‌ولێر له‌لایه‌ن نه‌وزاد هادى پارێزگارى هه‌ولێر دابه‌شى سه‌ر یه‌كه‌مه‌كانى سه‌ر ئاستى هه‌ولێر كرا .\nناوى یه‌كه‌مه‌كانى سه‌ر ئاستى پارێزگاى هه‌ولێر :\n1- ساره‌خان موحه‌مه‌د عمر حه‌سه‌ن\n2- حه‌نیفه كانه‌بی خدر\n3- شیلان تاهیر مسته‌فا\n4- داهێن ووریا فه‌تاح\n5- ئاوێز موحه‌مه‌د عبدالرحمن\n6- كۆسار زیاد ڕه‌شاد\n7- لاس شیروان\n8- سه‌ددا جه‌عفه‌ر كه‌ریم


وادەی هەمواركردنەوەی یاسای خانەنشینیی رۆژنامەنووسان ئاشكرا ده‌كرێت\n2019-12-03 [10:53 AM]\nنەقیبی سەندیكای رۆژنامەنووسانی هەرێمی كوردستان دەڵێ، ساڵی نوێ یاسای خانەنشینی دەنێرنە پەرلەمان بە مەبەستی هەمواكردنەوەی، بەو پێیەی یاساكە لەگەڵ ئێستادا ناگونجێ. هاوكات جەختیش دەكاتەوە، ئەگەر یاساكە هەموار نەكرێتەوە، ئەوا رێگەی دیكەیان لە بەرژەوەندیی رۆژنامەنووسان لە بەردەمدایە.\nحاكم ئازاد، لە لێدوانێكیدا بۆ ماڵپەڕی فەرمیی پارتی دیموكراتی كوردستان، رایگەیاند، كە یاسای خانەنیشینییان ساڵانێكە هەیە و ئەو یاسایەش كاتێك نووسراوە، كە پارەی عێراق كۆنەكە بووە، نەك ئەمەی ئێستا، بۆیەشە پێویستی بە دەستكاریی پارەكە و سندووقەكەیشی هەیە.\nناوبراو تیشكی خستە سەر چۆنیەتیی بەرنامەی سەندیكاكەیان و گفتوگۆیان لەگەڵ لیژنەی یاسایی پەرلەمان، بەو پێیەی داوا دەكەن، یاساكە هەموار بكرێتەوە و لەگەڵ بارودۆخی ئێستای هەرێم بگونجێت، یانیش رۆژانامەنووسان وەك فەرمانبەرانی حكوومەت خانەنشین بكرێن، كە مەلەفیان لە خانەنشینانی فەرمانبەرانی حكوومەتی هەرێم بێ و سندووقیان لە سەندیكا، وەك ئەوەی لە عێراقدا سەندیكای رۆژنامەنووسانی عێراق و حكوومەتی عێراق، بەو شێوە رۆژنامەنووسانیان خانەنشین كردووە.\nنەقیبی سەندیكای رۆژنامەنووسانی هەرێمی كوردستان، ئاماژەی بەوەش دا، كە لە خولی پێشووی پەرلەمانی هەرێمی كوردستان، بە هۆی بوونی قەیرانی داراییەوە، نەیانتوانیوە یاساكە بە مەبەستی هەمواركردنەوەی بنێرنەوە پەرلەمانی كوردستان، بەڵام لە ئێستادا و دوای نەمانی قەیران، لەگەڵ ئەم خولەی پەرلەمان و لیژنەی یاسایی، لەوبارەوە گفتوگۆیان كردووە و لە سەرەتای ساڵی داهاتووەوە، لەگەڵ لیژنەی یاسایی پەرلەمان گفتوگۆ دەكەنەوە و یاساكەش بۆ پەرلەمان دەنێرنەوە.\nهەوڵەكانیشیان ئەوە دەبێ، كە كەمترین مووچەی خانەنشینیی رۆژنامەنووسانیش لە چوارسەد هەزار دینار كەمتر نەبێ، یاساكەش ئەو رۆژنامەنووسانە دەگرێتەوە، كە فەرمانبەری حكوومی نین و ئەندامی كارای سەندیكای رۆژنامەنووسانی هەرێمی كوردستانن.


کەشناسی هەرێم: سبەنێ ئەگەری باران بارین ھەیە\n13 January 2018 13:11\nکەشناسی هەرێم کەشوهەوای ئەمڕۆ و سبەینێی شارەکانی هەرێمی کوردستانی بڵاوکردەوە ئاماماژەی بەوە کردووە، کە ئەمرۆ ئاسمان ساماڵ دەبێت لەگەڵ پەیدابوونی پەڵەهەور، سبەینێ یەکشەممەش ئەگەری باران هەیە لە ناوچەشاخاوییەکان.\nبەڕێوەبەرایەتی کەشناسی و بومەلەرزەزانی هەرێمی کوردستان پێشبینی ئەوەی کردووە،\nئەمڕۆ شەممە ئاسمان ساماڵ دەبێت، لەگەڵ پەیدابوونی پەڵەهەوری جیاواز، بەرزترین پلەی گەرما لە هەولێر (١٩) پلە و نزمترینیش (١٠) پلە دەبێت، لە سلێمانیش (١٧) پلە بە (٢) پلە دەبێت، لە دهۆکیش (١٥) بە (٧) پلە دەبێت، هەروەها لە کەرکوکیش (٢٠) پلە بە (٤) پلە دەبێت.\nکەشناسی هەرێم پێشبینی ئەوەشی کردووە، کە سبەینێ یەک شەممە ئاسمان نمچەهەور دەبێت پاشان دەگۆڕیت بۆ هەوری تاوتاو، ئەگەری بارانیش لەشەودا لە ناوچە شاخاوییەکان هەیە، بەرزترین پلەی گەرما لە هەولێر (١٨) پلە و نزمترینیش (٨) پلە دەبێت، لە سلێمانیش (١٦) پلە بە (٣) پلە دەبێت، لە دهۆکیش (١٤) بە (٦) پلە دەبێت، هەروەها لە کەرکوکیش (٢٠) پلە بە (٦) پلە دەبێت.\nبەغدا مووچەی (٤) فەرمانگەی رەوانەی هەرێم کرد\nئێمە ڕۆژئاوا وەک ڕۆژئاوای کوردستان دەناسین\nلە نێوان هەدەپەدا شەڕی کورد و تورکەکان گەورە بوو


Friday, 09.07.2018, 0:57\nلەناوەخت و هیکڕا ڕێکخراوی، دەوڵەتی ئیسلامی لە سووریا و عێراق ، داعش دروست بوو یاخود دروستکرا!. ڕۆڵی کورد لەڕێگای ئازایەتی پێشمەرگە و شەڕڤانانەوە، لە ڕووبەڕووبوونەوەی ئەم ڕێکخراوە تیرۆریستییەی ناسراوە بە داعش، پێی نایە قۆناغێکی نوێی باڵاتر و ناسراوترەوە و ئەم هۆکارەش دۆزی کوردی بردە چڵەپۆپەی کێشە نێودەوڵەتییەکان و لە هەموو ناوەندە، گرنگەکانی جیهان دا باسی دۆزی کورد دەکرا و جیهان بەسەرۆکایەتی ئەمەریکا، هاتە سەر هێڵ و بە سەرباز و لە ڕووی سیاسی و ئابووریی و میدیایی و زۆر بواری ترەوە کەوتە هاوکاریی و پشتیوانی کورد. هەولێر وەک پایتەخت بووە، شانۆیەکی سیاسی و دبلۆماسی گرنگ و بەپرسی باڵای نێودەوڵەتی ڕوویان تێکرد. بەم شێوەیە، پێشرەوی و جێقایمی کورد لەناوچەکەدا، بووە جێی سەرنجی هەموو دنیا. لەم بارودۆخە سیاسی و سەربازیی و گۆڕانکارییە گەورەی ڕوووی لە ناوچەکە کرد بوو، بە سەرۆکایەتی بێ ڕکەبەری ئەمەریکا ڕووداوەکان دەچوونە پێشەوە. ئەمەریکا هەرچی بویستایە و ئارەزووی بکردایە و لەبەرژەوەندی بوایە دەیکرد و بڕیاری بە تەنیا لەسەر دەدا. بەواتایەکی تر ئەو ناوچە گرنگانە لە ڕووی جیۆپۆلەتیکیی و سەرچاوە و کانگای وزە و نەوتەوە، خەریک بوو بەتەواوی بکەونە ژێر دەسەڵاتی ئەمەریکاوە. بەتایبەت لەسەردەمی بەڕێوەبەرایەتی جۆرش بۆش دا. زۆری نەخایاند، ئیدارەی ئەمەریکا گۆڕانی بەسەردا هات و بۆش لە سەرۆکایەتی لابرا. لە سایەی سیاسەتی شل و سارد و پاسیڤی باراک ئۆباما بۆ ناوچەکە، لەسەر ئاستی ئەوروپای ڕۆژهەڵات، لە ٩/٣/٢٠١٤ دا رۆژهەڵاتی ئۆکرانیا و کریم داگیر بکات و بێ منەت بێت بەرامبەر بە ڕەخنە و ناڕەزایی و هەڕەشە و بایکۆت و گەمارۆدانەکانی ئەوروپا و ئەمەریکا. ڕووسیا ئەم هەنگاوەی بە سانایی بۆ مەیسەر بوو، چونکە ئەوروپا یەکگرتوو نەبوون و سیاسەتی ئەمەریکاش سست و لاواز بوو. ڕووسیا باش دەرکی بەوە کرد بوو، هەوڵی دا،دەلاقەی نێوانیان گەورەتر بکات و خوێندنەوەی ئەوەشی کرد،کە ئەوروپا و ئەمەریکای ئۆباما، توانای ئەوەیان نییە بەرەو ڕووی بنەوە و خۆیان بەرەو لێک ترازان دەچن و بەڕێوەبەرایەتی ئەمەریکا، توانای ململانێی ڕاستەوخۆ و مەیدانی نییە و ڕووسیا لە ٣٠/٩/٢٠١٥، وەک هێزێکی سەربازیی و زلهێزێکی نێودەوڵەتی مەترسیدار، گۆڕەپانی سووریای هەڵبژارد، بۆ چوونە شەڕی سووریاوە و ئامادە بوونی لە ناوچەکەدا. بە واقعیش توانی زۆر بە خێرایی، بێتەوە سەر شانۆی سیاسەتی جیهانی .


جیاوازی فەرمانی SU و SUDO لە لینوکس\nلە سیستەمی کارپێکردنی یونیکس و لینوکس ئێوە دەبێ لە فەرمانی su یان sudo بۆ ڕۆیشتن بۆ هەژمارەیێکی دیکە یان هەژمارەی ڕیشە (root ) سوود بگرن. هاوشێوەی ئەم فەرمانە لە ویندۆس کرتە لەسەر Run as بەڵام لە لینوکس ئێمە لە ڕێگەی su یان sudo دەتوانین بچینە ڕیشە یان هەژمارەی بەکارهێنەرێکی دیکە.\nوشەی su کورتکراوەی وشەکانی Substitute User و وشەی sudo کورتکراوەی ئەم ڕەستەیە Substitute User DO . زۆر یەک لە بەکارهێنەران پێیان وایە کە su کورتکراوەیSuper User ـە کە ئەمە هەڵەیە هەر چەند بە باوڕیکی دیکەش دەتوانین بڵێن ڕاستە.\nsudo shutdown -r +15 "quick reboot\nگرینگ ترین جیاوازی ئەوەیە کە کاتێک ئێوە فەرمانی su دەنووسن و پاشان ناوی بەکارهێنەرێک ، بەکارهێنەر پارامeترێکە بۆ فرمانی su،ئینجا فەرمانێک ئیجرا دەکەن.بەڵام لە sudoئێوە فەرمانێک لەگەڵ sudoدەنوسن واتە دەستپێگەیشتنی بەکارهێنەرێک بە ریشە ،فەرمانەکە جێبەجێ دەبێ.\nجیاوازی ئەم فەرمانانە لە دەستپێگەیشتن بە شێوازی کاتییە واتە کاتێک ئێوە لە فەرمانی sudo سوود وەردەگرن مانای ئەوەیە کە ئێوە فەرمانێکی کاتی بە دەستپێگەیشتنی root ئەنجام ئەدەن ، نە بۆ هەمیشە لە ئاستی root بمێنەوە. ئەمەش وەک فەرمانی Run as Administrator لە ویندۆزە. بەڵام لە فەرمانیsu ئێوە گەرەکتانە ماوەیێکی فرەتر لە ئاستی ریشە بمێنەوە ئەمەش بەرانبەری کرداری Run as different user لە ویندۆسە.\nفەرمانی sudo لەگەڵ فەرمانی دیکەیە بەڵام فەرمانی su نەخەیر.\nفەرمانی sudo سنووری هەیە کە پێشتر ناساندومانە بەڵام فەرمانی su نەخەیر.\nفەرمانی sudo لە فەرمانەکانی پێشتر لاگ(Log ) هەڵدەگرێت بەڵام فەرمانی su نەخەیر.\nئیوە لە فەرمانیsu دەبێت وەشەی نهێنی هاوبەش بکەن بەڵآم لە فەرمانی sudo نەخەیر.\nفەرمانی sudo ئاستی دەستپێگەیشتنی بەکارهێنەری ئێستا بەرز دەکات بەڵام فەرمانیsu نەخەیر.


دیداری نیوان رێكخراوی لاوانی خەبات و یەكێتی لاوانی دیموكرات\nرۆژی شەممە رێكەوتی12ی بەفرانباری 1394 رێكخراوی لاوانی خەباتی كوردستانی ئێران سەردانی یەكێتی لاوانی دیموكراتی كوردستانی ئێرانیان كرد. شاندێكی رێكخراوی لاوانی خەبات بە سەرپەرشتی بەرێز كاك ئارام سلێمانی بەرپرسی رێكخراوی لاوانی خەبات سەردانی یەكێتی لاوانی دیموكراتی كوردستانی ئێرانیان كرد و لەلایەن شاندێكەوە بە سەرپەرشتی بەرێز كاك جەلال روانگەر سكرتێری گشتی یەكێتی لاوان پێشوازییان لێ كرا.\nلەو دیدارە دۆستانەیە دا سەرەتا شاندی رێكخراوی لاوانی خەبات بە بۆنەی سەری سالی تازەی زایینی و هەروەها هەڵبژاردنی ئەندامانی بەرێوەبەری نوێی یەكێتی لاوان پیرۆزبایی خۆیان پێشكەش كرد و هیوای بەردەوامی و سەركەوتنی زیاتریان بۆخواستن. لە پاشاندا شاندی خانەخوێ خۆشحالی خۆیان بەسەردانی رێكخراوی لاوانی خەبات دەربری و بە هەمان شیوە بە بۆنەی دواهەمین گۆرانكارییەكانی رێكخراوی لاوانی خەبات گەشبینی و پیرۆزبایی خۆیان دەربڕی.\nلە بەشێكی ئەو دیدارەدا كۆمەلێك باس سەبارەت بە بارودۆخی گشتی رێكخراوەكانی لاوان و هەروەها هەوڵدان بۆ لێك نزیك بوونەوە و كاروچالاكی لە نێوان رێكخراوەكانی لاوانی كوردستانی ئێران بە گرینگ و جێی بایەخ دانراو هەروەها كاركردن بۆ بەرێوەچوونی دووهەمین كۆنفرانسی لاوانی رۆژهەلات باسێكی دیكەی كۆبوونەوەكەبوو .\nلە كۆتایی دیدارەكەشدا هەردوولا لە سەر پەیوەندی و لێكنزیك بوونەوەی رێكخراوی لاوانی خەبات و یەكێتی لاوانی دیموكرات پێداگریان كردەوە.\nڕێکه‌وت: 2016-01-03 09:43:24


کۆنفرانسه‌که‌ی به‌حره‌ین و ئاساییکردنه‌وه‌ی په‌یوه‌ندییه‌کانی وڵاتانی عه‌ره‌بی و ڕژێمی زایۆنیستی / ده‌یانه‌وێت پرسی فه‌ڵه‌ستین له‌بیر بکرێت - جام کوردی\nکۆنفرانسه‌که‌ی به‌حره‌ین و ئاساییکردنه‌وه‌ی په‌یوه‌ندییه‌کانی وڵاتانی عه‌ره‌بی و ڕژێمی زایۆنیستی / ده‌یانه‌وێت پرسی فه‌ڵه‌ستین له‌بیر بکرێت\nشاره‌زایه‌کی سیاسی ده‌ڵێت که کۆنفرانسه‌که‌ی به‌حره‌ین بۆ په‌یوه‌ندی نێوان وڵاتانی عه‌ره‌بی و ڕژێمی زایۆنیستی بووه و ئه‌مه‌ش نه‌ک ته‌نیا بۆ فه‌ڵه‌ستین به‌ڵکوو بۆ ناوچه‌که به گشتی مه‌ترسیی هه‌یه.\nبه پێی ڕاپۆرتی جام کوردی، جه‌لال چراغی شاره‌زای سیاسی ناوچه‌که له شرۆڤه‌ی ئه‌نجامه‌کانی کۆنفرانسه ئابورییه‌که‌ی به‌حره‌ین وتی: کۆنفرانسی ئابوری به‌حره‌ین که وه‌ک به‌شی ئابوری گرێبه‌ستی سه‌ده سه‌یر ده‌کرێت، له هه‌لومه‌رجێکدا به‌ڕێوه‌چوو که فه‌ڵه‌ستینییه‌کان وه‌ک لایه‌نی سه‌ره‌کی ئه‌م کێشه‌یه تێدا به‌شدار نه‌بوون و به‌م بۆنه‌شه‌وه وه‌ک چۆن که پێش بینی ده‌کرا، ده‌سکه‌وتێکی وه‌های نه‌بووه، به ڕاده‌یه‌ک ئه‌م شکسته ڕوون بوو که جراد کۆشنه‌ر به په‌یامنێرانی ڕاگه‌یاند که سه‌رکرده‌کانی فه‌ڵه‌ستین نایانه‌وێت یارمه‌تیده‌ری خه‌ڵکه‌که‌ی خۆیان بن. وه‌ک چۆن که به‌رده‌وام له‌م ماوه‌یه‌دا باس ده‌کرا، ئه‌م کۆنفرانسه زیاتر بۆ دابینکردنی به‌ستێنی پێویست بۆ ئاساییکردنه‌وه‌ی په‌یوه‌ندییه‌کانی نێوان وڵاتانی عه‌ره‌بی و ڕژێمی زایۆنیستی بووه، واته ئه‌مه پرسه سه‌ره‌کییه‌که بووه و فه‌ڵه‌ستین له په‌راوێزیدا بووه.\nناوبراو له درێژه‌دا وتی: هێشتا چوارچێوه‌ی سه‌ره‌کی گرێبه‌ستی سه‌ده ڕوون نه‌بووه‌ته‌وه تا بگاته چوارچێوه ئابورییه‌که‌ی. ئامانج له ئاساییکردنه‌وه‌ی په‌یوه‌ندی نێوان وڵاتانی عه‌ره‌بی و ڕژێمی زایۆنیستی، قبووڵکردنی ده‌سه‌ڵاتی ئه‌و ڕژێمه‌یه له قودس و ناوچه داگیرکراوه‌کانی دیکه تا له ئاکامدا به‌وه بگه‌ن که بڵێن قودس پایته‌ختی ڕژێمی زایۆنیستییه. لێره‌دا خاڵێکی سه‌یر هه‌مان لێدوانی وه‌زیری ده‌ره‌وه‌ی به‌حره‌ین سه‌باره‌ت به‌و ڕژێمه‌یه. ئه‌و که بۆ یه‌که‌م جار لێدوانی بۆ میدیاکانی ڕژێمی زایۆنیستی ده‌دا، وتی که ئیسرائیل وڵاتێکی ڕۆژهه‌ڵاتی ناوه‌ڕاسته و وه‌هاش ده‌مێنێته‌وه. ته‌نانه‌ت بوونی ئیسرائیل به فه‌رمی ده‌ناسێت. له لایه‌کی دیکه‌وه ڕایگه‌یاندووه که کۆنفرانسه ئابورییه‌که‌ی به‌حره‌ین ده‌بێت وه‌ک که‌مپ ده‌یڤید سه‌یر بکرێت، له به‌ر ئه‌وه‌ی که له که‌مپ ده‌یڤید ڕژێمی زایۆنیستی به زۆر و گوشار به سه‌ر ناوچه‌که‌دا سه‌پێندرا.\nئه‌م شرۆڤه‌کاره به ئاماژه به هۆکاره‌کانی پێداگری ئه‌مریکا له سه‌ر ئاساییکردنه‌وه‌ی په‌یوه‌ندییه‌کانی وڵاتانی عه‌ره‌بی و ڕژێمی زایۆنیستی وتی: ویلایه‌ته یه‌کگرتووه‌کانی ئه‌مریکا و تره‌مپ ده‌یانه‌وێت کۆشنه‌ر وه‌ک جێبه‌جێکاری گرێبه‌ستی سه‌ده و خاوه‌نی ئه‌م پرۆژه‌یه بناسێنن تا له ئاکامدا بگاته چه‌ندین پرسی وه‌ک داگیرکردنی فه‌رمی قودس و مزگه‌وتی ئه‌قسا، هه‌ڵوه‌شانه‌وه‌ی بڕیاره‌کانی ئه‌نجومه‌نی ئاسایشی نێوده‌وڵه‌تی سه‌باره‌ت به گه‌ڕانه‌وه‌ی ئاواره‌کانی فه‌ڵه‌ستین، دابینکردنی تێچووی پیلانی گرێبه‌ستی سه‌ده له لایه‌ن وڵاتانی عه‌ره‌بی و له قۆناغی دواتریش داخستنی دۆسیه‌ی فه‌ڵه‌ستین بۆ هه‌میشه. تره‌مپ چه‌ندین جار ڕایگه‌یاندووه که وڵاتانی ناوچه‌که هه‌وڵی هاوکاری سیاسی و ئابوری بۆ فه‌ڵه‌ستین ده‌ده‌ن و له‌م نیگاشه‌وه ده‌بێت بڵێین که ئامانج له کۆنفرانسه‌که‌ی به‌حره‌ین وڵاتانی عه‌ره‌بی بووه نه‌ک فه‌ڵه‌ستین.\nچراغی هه‌روه‌ها وتی: چه‌ندین به‌ڵگه هه‌یه که پیشان ده‌دات کۆنفرانسه‌که‌ی به‌حره‌ین له پێناو ئاساییکردنه‌وه‌ی په‌یوه‌ندییه‌کانی نێوان وڵاتانی عه‌ره‌بی و ڕژێمی زایۆنیستی بووه. بۆ نموونه، به‌شداری به‌رچاوی میدیاکانی زایۆنیست له کۆنفرانسه‌که‌ی به‌حره‌ین که موڵه‌تیان له ئه‌مریکاوه وه‌رگرتبوو. هه‌روه‌ها ڕێکلامی به‌ربڵاوی ئه‌م کۆنفرانسه له لایه‌ن فه‌یسبووک و توێته‌ره‌وه و گرنگتر ئه‌وه‌ش که جێگری وه‌زیری ده‌ره‌وه‌ی ئه‌مریکا ئاماده‌ی ته‌نیا که‌نیسه‌ی جوله‌که‌کانی به‌حره‌ین بووه که پیشان ده‌دات ئه‌وان هه‌ر له سه‌ره‌تاوه هه‌وڵی گۆڕینی ئاراسته‌ی کۆنفرانسه‌که‌یان له پرسی فه‌ڵه‌ستینه‌وه بۆ ئاساییکردنه‌وه‌ی په‌یوه‌ندییه‌کانی نێوان وڵاتانی عه‌ره‌بی و ڕژێمی زایۆنیستی داوه. ده‌ستپێکردنی په‌یوه‌ندییه‌کانی نێوان ئه‌م دوو لایه‌نه له داهاتوودا ده‌توانێت بۆ ناوچه‌که بابه‌تێکی مه‌ترسیدار بێت.\nناوبراو له کۆتاییدا وتی: کۆنفرانسه‌که‌ی به‌حره‌ین بووه‌ته هۆکاری یه‌کڕیزی زیاتری نێوان لایه‌نه‌کانی فه‌ڵه‌ستین و ئه‌مه‌ش له داهاتوودا له ڕووی مه‌یدانی و سیاسییه‌وه کێشه‌ی زیاتری بۆ ڕژێمی زایۆنیستی به دواوه ده‌بێت و زایۆنیسته‌کان ئه‌و بارودۆخه‌ش له ئاکامی سیاسه‌ته‌کانی بنیامین نتانیاهۆ ده‌زانن.


ڤایرۆسی کۆرۆنا کاریگەری خراپ لەسەر دڵ دروست دەکات – Daily Kurdistan\nڤایرۆسی کۆرۆنا کاریگەری خراپ لەسەر دڵ دروست دەکات\nلە بەشی هەمەڕەنگ 12 ڕۆژ پێش ئێستا\t28 جار بینراوە\nدوو لێکۆڵینەوە لە وڵاتی ئەڵمانیا ئەوەی دەرخستووە کە ڤایرۆسی کۆرۆنا کاریگەری خراپی دەبێت لەسەر ئەو کەسانەی کە توشی ڤایرۆسەکە دەبن لەدوای ئەوەی لێکۆڵینەوە کراوە لەسەر ئەو کەسانەی کە لە ڤایرۆسەکە چاک بوونەتەوە یان بەهۆی ڤایرۆسەکەوە گیانیان لەدەستداوە و توشی نەخۆشی دڵ بوون. هەروەها لێکۆڵینەوەکە ئەوەی پیشانداوە کە ڤایرۆسی کۆرۆنا هەمان کاریگەری خراپی لەسەر دڵ هەیە وەک جەڵتەی دڵ.\nدوو لێکۆڵینەوە لە زانکۆی فرانکفۆرت و هەروەها سەنتەری دڵ لە ئەڵمانیا ئەوە دەردەخات کە ڤایرۆسی کۆرۆنا کاریگەری خراپی دەبێت لەسەر دڵ. ئەوە دەرکەوتووە کە لەسەدا ٧٥ی ئەو کەسانەی کە ڤایرۆسی کۆرۆنایان هەبووە و دواتر چاکبوونەتەوە لە ڤایرۆسەکە ڕیژەی بەرزبوونەوەی پرۆتینیان هەبووە لە نێو خوێنەکانیاندا کە دەبێتە هۆکاری نەخۆشی دڵ و دەبێتە هۆی جەڵتەی دڵ. لەسەدا ٦٠ی ئەو کەسانەی کە بەهۆی ڤایرۆسەکەوە گیانیان لەدەستداوە ڤایرۆسیان هەبووە لە نێو ماسولکەکانی دڵیاندا.\nپێشتر ئەوەش دەرکەوتووە کە ڤایرۆسی کۆرۆنا کار دەکاتەوە سەر گورچیل و مێشک. هەروەها بەپێی زانیاریەکان ئەوە دەرکەوتووە کە ڤایرۆسی کۆرۆنا کار دەکاتە سەر سیستمی هەرسکردنیش. شارەزاکانان نەیانتوانیوە ئەوە دەرخەن کە کێشەی تەندروستی ئەندامەکانی تری لەش جگە لە سییەکان بەهۆی ڤایرۆسی کۆرۆنا چەندێکی پێدەچێت بەڵام زاناکان توانیویانە هۆکاری ئەوەی بدۆزنەوە کە بۆچی ژمارەیەکی زۆر لەو کەسانەی کە لە ڤایرۆسی کۆرۆنا چاک دەبنەوە هەست بە بێ هێزی و هیلاکی دەکەن بۆ ماوەی چەند هەفتە و مانگێک. زاناکان داوا دەکەن کە ئەو کەسانەی لە ڤایرۆسی کۆرۆنا چاکدەبنەوە دوای ماوەیەک چاودێری باسی تەندروستی دڵیان بکەن.\n97 جار بینراوە 27 جار ئەمرۆ بینراوە\nپێشوو میلیشیاکانی سەر بە تورکیا مەنبەجیان تۆپبارانکرد\nدواتر ڕاوێژکاری ئاسایشی نیشتیمانی ئەمریکا توشی ڤایرۆسی کۆرۆنا بوو\nنوێترین زانیاری لەبارەی مووچەی فەرمانبەرانی تەندرووستی لە زاری وەزیری تەندروستییەوە\nڕوسیا ڕێگری لە هاوردەکردنی تەماتەی تورکی دەکات\nکاپتنی ئەو کەشتییەی کە کەرەستەی سەربازی تورکیی نارد بۆ لیبیا دادگایی دەکرێت\nئیلۆن مەسک پلانی ئەوەی هەیە تا ساڵی ٢٠٥٠ یەک ملیۆن کەس بنێرێتە سەر مارس\nباوکی ڕۆژنامەنووسێکی ئاژانسی میزۆپۆتامیا دەستبەسەر کرا\nلە هیندستان بزنێک بە هۆی ئەوەی ماسکی نەبەستووە دەستگیر دەکرێت\nلە هیندستان کە وڵاتی سەیروسەمەرەکانە، ئەمجارەشیان لە ڕووداوێکی سەیروسەمەرەدا هێزەکانی پۆلیس بزنێکیان ...


حەلاج كێ یە؟: ماڵپەڕی وەڵامەکان\nهەمەجۆرحەلاج كێ یە؟\nحەلاج كێ یە؟\nحەلاج ناوی (حسینی كوڕی مەنصوری حەلاج)ە، پێیان دەگوت (أبا مغیث) یان (أبا عبدالله)، لەشاری (واست) هاتە ژیان، وە دەوترێت لە (تستر) دەژیا، ئەم پیاوە هەر زوو تێكەڵی كۆمەڵێك لە مەشایخی تەریقەتی سۆفیگەری بوو لەوانە (سهل التستری و الجنید و أبو الحسن النوری و جگە لەوانیش)، وە سەردانی زۆر جێگاو شاری كردووە، لەوانە (مەككە و خۆراسان و هیند) لە وڵاتی هیند فێری سیحر بووە، وە دوا مەنزڵگەی شاری بەغداد بووەو هەر لەوێش كوژراوە.\nوەكو باسمانكرد حەلاج لەهیندستان فێری سیحرو تەڵەكەبازی بوو، بۆیە بەو چەشنە خەڵكێكی نەفامی زۆری لەخشتە بردو هەڵی دەخەڵەتاندن بەكارە سیحری یەكانی و واش خۆی دەرخستبوو كە لە ئەولیا گەورەكانی خوای گەورەرەیە، وە لەلایەن ڕۆژهەڵاتناسانەوە گرنگی یەكی زۆری پێ دەدراو بە كەسێكی زوڵم لێكراویان دانابوو وە كوشتنەكەشی بەزوڵمیان ئەژماردەكرد، تەنها لەبەر ئەوەی بیروباوەڕی حەلاج لەزۆر ڕووەوە لەگەڵ نەصارادا یەكی دەگرتەوەو هاوبیری ئەو ڕۆژهەڵاتناسانە بوو هەروەكو لەم باسەدا دێینە سەری.\nحەلاج لەساڵی (309)ی كۆچی لە شاری بەغدا كوژرا، لەبەر ئەوەی كوفرو زەندەقەی لێ بینراو زانایانی ئەو دەمەش كۆدەنگییان هەبوو لەسەر كوشتنی حەلاج بەهۆی ئەو كارو گوفتارە كوفری و زەندەقیەی كە لێی دەبینرا بەئاشكرا، بۆیە لێرەدا چەند گوفتارو كردارێكی كوفری ئەو پیاوە باس دەكەین، ئەوانیش:\n1_ سەرەتا بانگەشەی پێغەمبەرایەتی دەكرد و دواتریش گوتی من (خوام)، وە فەرمانی بەخێزانی كوڕەكەی كرد كە سوژدەی بۆ بەرێت، ئەو ئافرەتەش پێی گوت: ئایا دەبێت سوژدە بۆ جگە لەخوا ببرێت ؟ حەلاجیش پێی گوت: خوایەك لەئاسمان و خوایەكیش لەسەر زەوی.\n2_ حەلاج باسی (ألحلول والإتحاد)ی دەكرد، واتە (خوای گەورە لەئەودا تێكەڵ بووەو یەكیان گرتووە) بۆیە ئیستا ئەوو خوا هیچ جیاوازی یەكیان نیەو تەنها یەك شتن (پاك و بێگەردی بۆ خوای گەورە).\n3_ جارێكیان گوێی لەقورئانخوێنێك بوو قورئانی دەخوێند، حەلاجیش پێی گوت منیش دەتوانم شتی وا بنوسمەوە.\n4_ لەشیعرو وتەكانیشی:\nسبحان من أظهر ناسوته سر لاهوته الثاقب\nثم بدا من خلقه ظاهرا في صورة الآكل والشارب\nكاتێك (ابن خفیف) گوێی لەم دوو دێڕە بوو گوتی: نەفرەتی خوای گەورە لەو كەسەی كە ئەمەی گوتووە، پێی وترا: ئەوە شیعری حەلاجە، ئەویش گوتی: ئەگەر ئەمە بیروباوەڕی بێت ئەوە كافرە.\n5_ كۆمەڵێ وتەی هەیە كە ئەركانەكانی نوێژ هەڵدەوەشێنێتەوەو بە باتڵی دەزانێت لەسەر (نوێژ و ڕۆژوو و زەكات و حەج).\n6_ دەیگوت ڕوحی پێغەمبەران دەگەڕێتەوە بۆ نێو جەستەی هاوڕێ و خوێندكارەكانی، بۆیە بەكەسێك لەخوێندكارەكانی دەگوت: تۆ نوحی، بەكەسێكی دیكەی دەگوت: تۆ موسای: بەیەكێكی دیكەی دەگوت: تۆ محمدی.\n7_ كاتێك برا بۆئەوەی بكوژرێت و لەناوببرێت بەیەكێك لە ڕەفیەقەكانی گوت: هیچ دڵتەنگ مەبن من پاش (30) ڕۆژی تر دەگەڕێمەوە ناوتان، بۆیە كوژراو تاوەكو ئێستاش نەگەڕایەوە.\nئەمەو چەندانی تر لەوتارو كردارە كوفری یەكانی كەلێی دەبینرا بەهۆیەوە لەساڵی (309)ی كۆچی قازی بەغدا (أبو عمر محمد بن یوسف المالكی) ڕەحمەتی خوای لێبێت، لەدانیشتنێكدا بڕیاری كوشتنی بۆ دەركرد و لەبەغدا كوژراو مافی خۆی وەرگرت، وە (ابن كپیر) دەفەرموێت: ئەو بڕیارەی قازی بەغدا یەكێك بوو لەحوكمە هەرە پەسەندو دروستەكانی بەوەی كە بڕیاری كوشتنی حسینی كوڕی مەنصوری حەلاجی كوشت..(البداية والنهاية 11 / 172).\nوە تەنانەت زۆرێك لە مەشایخە سۆفی یەكان بەخراپە باس لە حەلاج دەكەن، لەوانە (الجنید) وە (أبو القاسم القشیری)یش لە ڕیسالەكەیدا باسی زۆرێك لە شێخانی سۆفیگەری كردووە، بەڵام بەهیچ شێوەیەك باسی حەلاجی نەكردووەو حەلاج لەو ڕیسالەیەدا ناوی نیە.\nشەیخولئیسلام ئیبنو تەیمیە (ڕەحمەتی خوای لێبێت) دەفەرموێت: [مَنْ اعْتَقَدَ مَا يَعْتَقِدُهُ الْحَلاجُ مِنْ الْمَقَالاتِ الَّتِي قُتِلَ الْحَلاجُ عَلَيْهَا فَهُوَ كَافِرٌ مُرْتَدٌّ بِاتِّفَاقِ الْمُسْلِمِينَ ; فَإِنَّ الْمُسْلِمِينَ إنَّمَا قَتَلُوهُ عَلَى الْحُلُولِ وَالاتِّحَادِ وَنَحْوِ ذَلِكَ مِنْ مَقَالاتِ أَهْلِ الزَّنْدَقَةِ وَالإِلْحَادِ كَقَوْلِهِ: أَنَا اللَّهُ. وَقَوْلِهِ: إلَهٌ فِي السَّمَاءِ وَإِلَهٌ فِي الأَرْضِ... وَالْحَلاجُ كَانَتْ لَهُ مخاريق وَأَنْوَاعٌ مِنْ السِّحْرِ وَلَهُ كُتُبٌ مَنْسُوبَةٌ إلَيْهِ فِي السِّحْرِ. وَبِالْجُمْلَةِ فَلا خِلافَ بَيْنِ الأُمَّةِ أَنَّ مَنْ قَالَ بِحُلُولِ اللَّهِ فِي الْبَشَرِ وَاتِّحَادِهِ بِهِ وَأَنَّ الْبَشَرَ يَكُونُ إلَهًا وَهَذَا مِنْ الآلِهَةِ: فَهُوَ كَافِرٌ مُبَاحُ الدَّمِ وَعَلَى هَذَا قُتِلَ الْحَلاجُ ] واته: (هەركەسێك بیروباوەڕی وەكو بیروباوەڕی حەلاج وابێت كە لەسەری كوژرا ئەوا لەدین دەرچووە كە كۆدەنگی موسوڵمانان، چونكە لەسەر ئەوە كوژرا كە بڕوای بە (الحلول والإتحاد) و شتی لەو بیرو ڕایە هەبوو كە ئەهلی زەندەقەو مولحیدەكان هەیان بوو، لەوانە (من خوام، خودایەك لەئاسمان و خودایەك لەسەر زەوی)، هەروەها حەلاج زۆر شتی لێ دەبینرا لەسیحرو هەروەها كیتابی سیحریش هەیە كە دەیگەڕێننەوە بۆ ئەو، وە بەگشتی هیچ خیلافێك نیە لەنێو ئوممەتدا لەسەر ئەوەی كە هەركەسێك باس لەوە بكات كە یەكبوون و تێكەڵ بوون هەیە لەنێوان بەندەو خوداداو بەندەش دەبێت بەخودا، ئەوا كوفری ڕوون و ئاشكرای لێ بینراوەو خوێنیشی حەڵاڵەو وە بەو هۆیەشەوە بوو كە حەلاج كوژرا).(مجموع الفتاوی: 2 / 480).\nهەروەها شەیخولئیسلام ئیبنو تەیمیە (ڕەحمەتی خوای لێبێت) دەفەرموێت: [وَمَا نَعْلَمُ أَحَدًا مِنْ أَئِمَّةِ الْمُسْلِمِينَ ذَكَرَ الْحَلاجَ بِخَيْرِ لا مِنْ الْعُلَمَاءِ وَلا مِنْ الْمَشَايِخِ ; وَلَكِنَّ بَعْضَ النَّاسِ يَقِفُ فِيهِ ; لأَنَّهُ لَمْ يَعْرِفْ أَمْرَهُ ] واته: (نەمانزانیوە كە هیچ یەكێك لەموسوڵمانان باسی حەلاجی بەچاكە كردبێت نە لەزانایان و نەش لە مەشایخەكان، بەڵام هەندێ لەخەڵكی لێی دەوەستان، ئەویش لەبەر ئەوەی بەكارەكەیان نەدەزانی) (مجموع الفتاوی: 2 / 483).\nبۆ زانیارى زیاتر دەتوانى بگەڕێیتەوە بۆ ئەم سەرچاوانەوە\nتاريخ بغداد للخطيب البغدادي (8/112-141)\nالمنتظم لابن الجوزي (13/201-206).\nسير أعلام النبلاء للذهبي (14 / 313-354). البداية والنهاية لابن كثير (11/132-144)\nئەم بابەتە لە سایتى (الإسلام سؤال وجواب)وەرگیراوە\nوەرگێڕانى: م. هیوا زیرەك\nحوکمى تەقەى خۆشی چیە لە شەرعى پیرۆزى ئیسلامدا؟ ئایا حیكمەت لە زیندوو كردنەوەی سونەت چی یە كە ئێوەی سەلەفی هەوڵی بۆ دەدەن ؟ حوکمی لەدەستکردنى ئەڵقە چی یە بۆ پیاوان کە بەهۆی داوا کردن یاخود مارە کردنى ئافرەتەوە لەدەستی دەکەن ؟ مەبەست چیە بە فیتنە ؟ وه فیتنەیەی کە پێویستە خۆمانی تێوە نەگلێنین کامەیە؟ حوكمی كوشتنی مێرولە چیە ئەگەر زیان بەخش بێت ؟\nسەردان: ٢,٦٣٧ بەش: هەمەجۆر\nپرسیاری دواتر من قسم نیە لەگەڵ كەسێكى نزیكى خۆم وەخەتاى من نیە ئایا من گوناهبار دەبم یان نا وەچی بكەم باشە؟پرسیاری پێشترحوکمى ئەو کەسە چیە کە بە بێ هۆ خێزانى تەڵاق دەدات؟


فراكسیۆنی یەكگرتوو لە پەرلەمانی كوردستان ڕاگەرەندراوێك لەبارەی قەرزەكانی حكومەتی هەرێم بڵاودەكاتەوە و داوا لە حكومەت دەكات پەردە لەسەر سەرجەم قەرزەكانی هەڵبداتەوە و ئەو لایەنانە ئاشكرا بكات كە قەرزی لێوەرگرتووە و بشڵێت كە ماوەی قەرزەكان چەندە و لە چی خەرجكراوە.\nئەمڕۆ شەممە 23ی ئایاری 2020، لە ڕاگەیەندراوێکدا فراکسیۆنی یەکگرتوو لە پەرلەمانی کوردستان ڕایگەیاند: "چەند ساڵێكە داوای ئاشكراكردنی وردەكاری قەرزەكانی هەرێمی كوردستان دەكەین كە لەلایەن حكومەتی هەرێمی كوردستان و دیوانی چاودێری دارایی هەرێمەوە پشتڕاست كرابێتەوە، بەڵام بەداخەوە تا ئێستا نە لای پەرلەمانی كوردستان ونە لای هاوڵاتیان روون نیە، بەتایبەت كاتێك سەرۆكی حكومەتی هەرێمی كوردستان لە وتاری رۆژی 22 - 5 - 2020 دا ئاشكرایكرد كە هەرێمی كوردستان 27 ملیار دۆلار قەرزدارە".\nئاماژەی بەوەشکردووە: " لە كاتێكدا راپۆرتەكانی وەزارەتی سامانە سروشتیەكانی هەرێم و كۆمپانیای وردبینی دیلۆیت، دەستكەوتنی دەیان ملیار دۆلاری فرۆشتنی نەوتی هەرێم دەخەنەڕوو هەروەها حكومەتی فیدراڵی عیراقیش رایگەیاند كە دەیان ملیار دۆلاریان بۆ هەرێمی كوردستان ناردوە لەساڵانی رابردوودا، ئەمە جگە لە داهاتە جۆراوجۆرەكانی دیكەی هەرێم".\nفراکسیۆنی یەکگرتوو لە پەرلەمانی کوردستان ئەوەشی خستووەتەڕوو: "بۆیە بەپێویستی دەزانین كە حكومەتی هەرێمی كوردستان پەردە لەسەر قەرزەكان و لایەنی لێوەرگیراو و ماوەی قەرزەكان و چۆنێتی خەرجكردنی لابدات، بەتایبەت لەسەرووبەندی رێكکەوتن لەگەڵ حكومەتی فیدرالی عیراقدا كە هیوادارین شایستە داراییەكانی هەرێمی كوردستانی لێبكەوێتەوە و شەفافیەت و هەندێك سەقامگیری بۆ بژێوی هاونیشتیمانیان بگێرێتەوە".\nئەمە لەکاتێکدایە، دوێنێ هەینی، 22ی ئایاری 2020، لە وتارێکدا مەسرور بارزانی، سەرۆکی حکومەتی هەرێمی کوردستان ڕایگەیاند، کابینەی نۆیەمی حکومەتی هەرێم کۆمەڵێک قەرزی کابینەکانی پێشووی بەسەردا کەوتووە و قەرزەکەش 27 ملیار دۆلارە.\nگۆڕانکاری نرخی دراوەکان لە هەرێم.. دۆلار زیاتر بەرزبووەوە\n2020.06.08 - 11:51\n2020.06.08 - 11:46


(ڕمه‌زان وه‌ك ده‌رفه‌تێك)\nعوسمان کاروانی 23/04/2020 - 23:05 وتار\nهه‌مووئه‌وانه‌مان كه‌شه‌یدای گه‌یشتنه‌وه بوین به‌ره‌مه‌زان ده‌بێت سوپاسی خودا بكه‌ین وسوجده‌ی شوكربه‌رین كه‌خودا جارێكی تر ده‌رفه‌تی پێ داین كه‌بگه‌ینه‌وه به‌پڕبه‌ره‌كه‌ترین و پیرۆزترین مانگی ساڵ بۆیه ده‌بێت له‌م ده‌رفه‌ته سوود وه‌ربگرین و وه‌ك هه‌لێك ته‌ماشای بكه‌ین و قۆڵی مه‌ردایه‌تی لێ بكه‌ین به‌لاداوبه‌هاو په‌یامی لێوه‌ربگرین له‌و سۆنگه‌یه‌وه‌كه‌ره‌مه‌زان و په‌رستش و عیباده‌ته‌كانی ترو پێش ئه‌وانیش ئیمان و ره‌نگدانه‌وه‌كانی ده‌بێت ڕۆڵی پارێزه‌روسه‌رچاوه‌ی به‌هێز ببینێت ئێمه‌ش له‌م په‌یامه‌مانداو له‌ژێر ڕووناكی ئایه‌تی (شَهْرُ رَمَچَانَ الَّژِی أُنزِڵ فِیهِ الْقُرْێ‌نُ هُدًی لِلنَّاسِ ۆبَیِّنَاتٍ مِنْ الْهُدَی ۆالْفُرْقَانِ ) چه‌ند خاڵێك ده‌خه‌ینه‌ڕوو:\n1/ ره‌مه‌زان مانگی قورئانه بۆیه‌خۆخه‌ریك كردن به‌قورئانه‌وه به‌یه‌كێ له‌پێویستیه‌كانی به‌شكۆراگرتنی ره‌مه‌زان و جوان سودلێ وه‌رگرتنی داده‌نرێت بۆیه ده‌بێت له‌ره‌مه‌زاندا جارێكی تر ژیان و ئاكاری خۆمان به‌به‌هاوپێوه‌ره قورئانییه‌كان بپێوین گرنگه له‌خۆمان بپرسین داخۆله‌بیركردنه‌وه‌و هه‌نگاونان ودیاریكردنی ئامانج و هه‌ست و نه‌ست و هیمه‌تماندا رێنوینی كراوین.\n2/ ده‌بێت ره‌مه‌زان وره‌به‌رزی زیاترمان پێ ببه‌خشێ و رۆحی خزمه‌تكردنمان بۆبه‌رامبه‌ره‌كانمان تیادا به‌هێزتربكات ده‌بێت هه‌وڵ بده‌ین دڵساردی له‌خێرو چاكه‌و خزمه‌ت له‌ناخماندا فڕێ بده‌ین ده‌بێت كات وه‌ك سه‌رمایه‌ێكی گه‌وره سه‌ریر بكه‌ین و تیایدا ته‌مه‌ڵی و پاڵدانه‌وه وازلێ بهێنین وبڕۆین به‌ره‌و ئامانجه‌گه‌وره‌كان و واز له‌شته بچوكه‌كان بهێنین تابتوانین هه‌میشه سه‌رمه‌شق بمێنینه‌وه تاخه‌ڵك له‌ئێمه‌ی په‌یامدار ووره‌به‌رزی و ئامانج روونی و متمانه به‌خۆبوونمان لێوه فێربێت.\n3/ ره‌مه‌زان ده‌رفه‌ته بۆگه‌شانه‌وه‌ی مه‌شخه‌ڵی ئومێدی باوه‌ردانه‌مان به‌حكومی ئه‌وه‌ی دڵێك ئیمانی تێدابێت و خودای ناسیبێت . نابێت نائومێدو ره‌ش بین بێت چونكه نائومێدی سه‌رچاوه‌ی جۆره‌ها خراپه‌و شه‌ڕو تاوانه و مرۆڤ له‌كاروانی دین و دونیا دواده‌خات و ده‌یكات به‌نێچیری جۆره‌ها هه‌ست و هه‌نگاوی نه‌رێنی و حساب و بۆنه‌كراو.\n4/ ره‌مه‌زان فرسه‌ته‌بۆپاكردنه‌وه‌ی فكرله‌هه‌رگه‌ردێك كه‌شایه‌نی و شایسته نه‌بێت به‌دڵێكی خزمه‌تگوزاربۆیه گرنگه له‌م مانگه‌دا عه‌قڵمان میانه‌ڕه‌وتروگیانی لێبورده‌یمان سینه‌فراوان تربێت .\n5/پێویسته ئه‌م ده‌رفه‌ته‌باشتر سوودی لێ وه‌ربگرین بۆئاوه‌دانی زیاتری رۆحمان وئه‌نجامدانی چاكسازی زیاتر له‌دڵ و ده‌رونماندا چونكه ره‌مه‌زان به‌سیفه‌تی ئه‌و كه‌ش و هه‌وا ئیمانیه‌ی كه‌هه‌یه‌تی زیاتر چه‌مكه په‌روه‌دییه‌كان كاریگه‌ری دروست ده‌كه‌ن چونكه‌تیایدا ڕاستگۆیی ده‌بێته دروشمی سه‌ره‌كی و قورئان و فه‌رموده‌كانی سه‌روه‌رمان(صلی الله علیه وسلم)ده‌بنه‌پێشه‌نگ.\n6/ ره‌مه‌زان له‌رووی زانستیه‌وه مانگی پاك بوونه‌وه‌ی جه‌سته‌یه له‌ژه‌هره‌كان هه‌ربۆیه ده‌بێت مانگی پاك بوونه‌وه‌ی رۆحیش بێت له‌ته‌پ و تۆزو ژه‌نگ و ژاری رۆژه‌كانی ژیان و مل ملانێكانی ناوی كه بۆیان دروست كردووه ره‌مه‌زان ده‌بێت ببێته كورسێكی خۆپاكردنه‌وه له‌ته‌پ و تۆزو تاوان , ئه‌م مانگه پێویسته وه‌ك سه‌ربازگه‌یه‌ك سه‌یر بكرێت یان وه‌ك خولێكی درێژخایه‌ن بۆسی ڕۆژده‌بێت له‌كۆتایی ئه‌م مانگه‌دا به‌خۆداچونه‌وه‌ی جدیت بۆ دروست بوبێت و ئه‌وه‌نده لێی سوود مه‌ندبوبین توانای گۆڕینی ژیانت هه‌بێ بۆقۆناغێكی باشترو جوانتر هه‌روه‌ها جێگه‌ی خۆشیه‌تی رۆژوه‌وانان و كاروانچیانی ئه‌م كارو كاروانه‌په‌یامداره شانازی به‌خۆیانه‌وه بكه‌ن كه‌به‌رده‌وام ئه‌وه‌ی له‌توانایاندا بووه له‌پێشكه‌شكردنی خێرو چاكه بۆكۆمه‌ڵگا درێخییان نه‌كردووه داواكارین خودای میهره‌بان ره‌مه‌زانمان بۆبكات به‌مایه‌ی فه‌تح و ئاشتی وسه‌رفرازی و سه‌ركه‌وتن .


3/16/2020 3:53:08 PM\n8567 جار خوێندراوەتەوە\nمرۆڤ ئەوبونەوەرەیە لەگەڵ ھەموو ھەلومەرجێکدا دەتوانێت خۆی بگونجێنێت، یان خۆی ڕابێنێت. ئیتردۆخی شەڕ و دۆخی ئاشتی و ھەردۆخێکی نەخوازراوبێت، مرۆڤ خۆی دەگونجێنێت وھەوڵ دەدات دژەکەی بدۆزێتەوە، بەڵام تا دەگاتە چارەسەر ناچارە لەگەڵ ئەوچارەنوسەداھەڵبکات.\nمێژوی مرۆڤایەتی ومرۆڤەکان لەم بارەوە نمونەی زۆری ھەیە، کە لە هەناوی ناوئمێدیەوە ئومێدی ئەفراندوە. مرۆڤ لەودۆخە ترسناکانەدا توانیویەتی سود وەرگرێت وداھێنانی گرنگ بکات. لەبری ئەوەی ھەلومەرجی ناھەموارببێتە ھۆکاری داڕمان ونائومێدی، مرۆڤ کردویەتی بەپاڵنەری داھێنانی زانستی وھونەری وئەدەبیی گەورە. بۆ نمونە لە ساڵی ١٦٦٥ لەسەردەمی تاعوندا ئیسحاق نیوتن قوتابی زانکۆبوو، بەڵام بەهۆی نەخۆشییەکەوە بۆماوەی ساڵێک نێردرایەوە ماڵەوە وکەرەنتینەکرا، نیوتن ئەوساڵەی کە لەماڵەوە دانرا، قۆستیەوە وبەبەتاڵی دانەنیشت، بەڵکو کەوتە بیرکردنەوە و توێژینەوەو وردبونەوە، تا لەئەنجام دا توانی تیۆرییەکەی دەربارەی ـ ھێزی کێشکردنی زەوی و ـ بیناییزانی و ـ کاڵکولەس دابڕێژێت. دوای ساڵەکە گەڕایەوە زانکۆ و پاش چەند ساڵێک بوو بە پرۆفیسۆر .\nھەروەھا کاتێک شکسپیر بەھۆی تاعونەوە کرەنتینە دەکرێت، ئەوکاتەی کەلەماڵ دەبێ شانۆنامەی شالیر دەنوسێت.\nئێستاش لەکاتێکی ھاوشێوەداین، ئەوکات تاعون ئێستا کۆرۆنا، ئەوەیە کە دەڵێین مێژوو خۆی دوبارەدەکاتەوة. ھەلومەرجی ئێستا چەندە ترسناکە، میدیا ھێندەی دیکە ترسناکی کردوە، بۆیە بۆ ڕێگرتن لە ڤایرۆسی کۆرۆنا حکومەتی ھەرێم ڕێوشوێنی جیاجیا وجدی گرتوەتەبەر. یەکێک لەو ڕێوشوێنانە کەرەنتینەکردنی شارەکانەو ھێشتنەوەی ھاوڵاتیانە لەماڵەکاندا، ئەمەش بۆبەرژەوەندی گشتییە، بەڵام پێدەچێ بۆ ھەندێکمان کە حەزی لەجوڵەو گەڕانە، کەمێک قورس بێت.\nبۆیە دەبێت ھەمومان بەرنامەی ئەوماوەیە دابنێین. ھەنگاوی یەکەم پاک وخاوێنی وخۆپاراستنە، دواتر ئەوەی کە زۆرگرنگە قۆستنەوەی ئەو ماوەیە بۆ خۆڕۆشنبیرکردن و دەوڵەمەندکردنی هزرو وپەروەردەمان، ئەویش لەڕێگای خوێندنەوەی کتێبەوە، کە یەکێکە لە ھۆکارە سەرەکییەکان بۆ پەروەردەو ڕۆشنبیریمان. من ناڵێم وەک شکسپیرو نیوتنمان پێدەکرێ، بەڵام دەتوانین لەڕێگای خوێندنەوەوە لەمرۆڤبونی خۆمان وئەرکی خۆمان و ئیرادەمان بگەین . بیر بکەینەوە ئێمە چۆن ئەو ماوەی کرەنتینەیە دژی کۆرۆنا بەکتێب پڕکەینەوە ئەو دابڕانە لەگەڵ دەرەوە بکەینە داھێنان وخۆڕۆشنبیرکردن.


حەسەن کەعبی ستایشی حکومەتە خۆجێیەکانی هەرێمی کوردستان دەکات - اخبار العراق\nاخبار العراق » كوردى » حەسەن کەعبی ستایشی حکومەتە خۆجێیەکانی هەرێمی کوردستان دەکات\nحەسەن کەعبی ستایشی حکومەتە خۆجێیەکانی هەرێمی کوردستان دەکات\nجێگری یەکەمی سەرۆکی پەرلەمانی عێراق ستایشی حکومەتە خۆجێیەکانی پارێزگاکانی هەرێمی کوردستان دەکات، لە بەرامبەر بە دەنگەوەهاتنی ئاوارەکان.\nمستەفا گۆران، پەیامنێری رووداو لە بەغدا رایگەیاند، لە دانیشتنی ئەمڕۆ شەممە 8-12-2018ـی پەرلەمانی عێراق، حەسەن کەعبی، جێگری یەکەمی سەرۆکی پەرلەمانی عێراق سوپاسگوزاری حکومەتی هەرێمی کوردستان و حکومەتە خۆجێیەکانی پارێزگاکانی هەرێمی کوردستانی کرد، لە بەرامبەر ئەو یارمەتیانەی پێشکەشی ئاوارەکانیان کردووە لە ئەنجامی ئەو زریان و لافاوانەی لە ماوەی چەند رۆژی رابردوودا شارەکانی عێراقی گرتووەتەوە.\nپەیامنێری رووداو دەڵێت، سوپاسگوزارییەکەی جێگری یەکەمی سەرۆکی پەرلەمانی عێراق لە کاتێکدایە کە لە دانیشتنی ئەمڕۆی پەرلەماندا، یەکێک لە بڕگەکان تایبەت بوو بەو زەرەرو زیانانەی ئەمدواییە بەهۆی لافاو و بارانیبارینەوە شارەکانی عێراقی گرتووەتەوە، بە تایبەتیش کەمپەکان، کە کاریگەرییەکی زۆری لەسەر ئاوارەکان لەنێو کەمپەکاندا هەبووە.\nپەیامنێری رووداو دەشڵێت، ئەو بڕگەیە بە ئامادەبوونی هەریەک لە نوێنەرانی وەزارەتەکانی دارایی، کۆچ و کۆچبەران و حکومەتی عێراق گفتوگۆی لەبارەوە کرا، بڕیاری پێکهێنانی لیژنەیەک درا بۆ بەدواداچوون و سەردانیکردنی ئەو کەمپانەی کە زەرەرو زیانی زۆریان بەرکەوتووە، لەگەڵ چۆنیەتی قەرەبووکردنەوەیان، بەو پێیەی لە بودجەی ساڵی 2019 بڕێک پارە بۆ حاڵەتە فریاگوزارییەکان دانراوە.\nستایش و سوپاسگوزاری جێگری یەکەمی سەرۆکی پەرلەمانی عێراق لە کاتێکدایە، رۆژی هەینی 7-12-2018 زوهێر ئەعرەجی، قایمقامی قەزای ناوەندی موسڵ لە راگەیێندراوێکدا بانگەوازی بۆ سەرۆک بارزانی کرد بۆ هاوکاریکردنی ئاوارەکانی کەمپەکانی سەلامییە و نەمروود، کە بەهۆی بارانەوە بەر لافاو کەوتبوون.\nچەند رۆژێکیش پێش ئێستا عەلی دۆدەح، قایمقامی قەزای شرگاتی سەر بە پارێزگای سەلاحەددین لە رێگەی رووداوەوە داوای بەهانەوەچوونی لە سەرۆک بارزانی کردبوو، کە بەهۆی لافاو 3000 خانوو لە گوندی حۆریە ژێرئاوکەوتبوون و زیاتر لە 5000 کەس بێ ماڵ و حاڵ مابوونەوە، هەروەها 12 کەسیش گیانیانلەدەستدابوو، کە نۆ منداڵ و سێ ژن بوون.\nدوای بانگەوازەکەش بەشی هاوکاری و فریاگوزاری دەزگای خێرخوازیی بارزانی بە دەم داوای لێقەوماوانەوە چوو، رۆژی 25-11-2018 هاوکاری فریاگوزاری بەپەلەی گەیاندە شارۆچکەی شەرگات.


ئۆباما به ووتارێک له یه‌کێتی ئه‌فریکادا کۆتایی به سه‌ردانه‌که‌ی دێنی\nی مانگی حه‌وت ٢٨, ٢٠١٥\nسه‌رۆکی وڵاته یه‌کگرتووه‌کان به‌راک ئۆباما ئه‌مرۆ سێشه‌ممه کۆتایی به سه‌ردانه‌که‌ی دێنی بۆ رۆژهه‌ڵاتی ئه‌فریکا و ده‌بێته یه‌کمین رێبه‌ری ئه‌مه‌ریکایی له باره‌گای یه‌کێتی ئه‌فریکادا له پایته‌ختی ئیثیۆپیا ووتارێک پێشکه‌ش بکات.\nقسه‌کانی له باره‌گای یه‌کێتی ئه‌فریکادا له ئه‌دیس ئه‌بابا پاش کۆبونه‌وه‌ی له‌گه‌ڵ کمسیۆنه‌ری یه‌کێتی ئه‌فریکا نتکوسازانا زوما هات و گه‌شتێک به کارخانه‌یه‌کی خواردن درووست کردندا.\nئوباما له رۆژی دووشه‌ممه له‌گه‌ڵ سه‌رۆک وه‌زیری ئیثیۆپیا هێلای مریام دیسالیجن کۆبوه‌وه وه‌کو ئه‌و ناوی ده‌بات دانوستاندنێکی "رک و راستانه" بوو، له نێوانیان که له حکومه‌ت داوای کرد به رۆژنامه نووسان و پارته‌کان رێگا بده‌ن ئازادانه تر کار بکه‌ن. ئه‌و ووتی رێگادان به‌و ده‌نگانه کارنامه‌ی پارتی فه‌رمانره‌وا به هێزتر ده‌کاته‌وه تاکو رێگای لێبگرێت.\nهیلای مریام ووتی ئیثیۆپیا پابه‌نده له باشترکردنی مافه‌کانی مرۆڤی و به‌رێوه‌بردن و فه‌رمانره‌وایی کردن.\nسه‌رۆک ئۆباما هه‌ر وه‌ها له رۆژی دووشه‌ممه تێشکی خسته سه‌ر شه‌ری ناوخۆ له باشوری سودان و ده‌ڵێت به‌ره‌و به‌ددتر ده‌روات و سه‌رۆک کۆماری باشوری سودان و رێبه‌رانی ئوپۆزسیون سه‌ر هیشکن(که‌لله ره‌ق) و به دووای به‌رژه‌وه‌ندی خۆیاندان تاکو به‌رژه‌وه‌ندی وڵاته‌که.


یەكەم كاردانەوەی بەرپرسانی كورد لەسەر بەیاننامەكەی وەزارەتی دەرەوەی توركیا\n25/09/2017 3001 جار خوێندراوه‌ته‌وه\nمەلا بەختیار كارگێڕی مەكتەبی سیاسی یەكێتی نیشتمانی كوردستان وەك یەكەم بەرپرسی كورد، كاردانەوەی بەرانبەر بەیاننامەكەی وەزارەتی دەرەوەی توركیا راگەیاند، كە بەیاننامەكەی بە "باش" ناوبرد.\nمەلا بەختیار ئەمڕۆ دوو شەممە لەمیانی لێدوانێكی رۆژنامەوانی رایگەیاند، كە بەیاننامەكەی وەزارەتی دەرەوەی توركیا هەڵوێستێكی "باش" بووە، كە دەبێت ئەگەر ریفراندۆمی هەرێم ببێتە هۆی مەترسی بۆ سەر ئاسایشی وڵاتەكەی كاردانەوەی دەبێت.\nكارگێڕەكەی مەكتەبی سیاسی یەكێتی ئەوەشی راگەیاند، توركیا مافی خۆیەتی، ئەگەر ریفراندۆمی هەرێم ببێتە هۆی مەترسی بۆ سەری، كاردانەوەی دەبێت، بەڵام بەدڵنیایی ئەو پرۆسەیە هیچ مەترسییەكان بۆ سەر ئەنقەرە دروست ناكات.\nوەزارەتی دەرەوەی توركیا ئەمڕۆ دوو شەممە بەیاننامەیەكی دەركردو رایگەیاند، ئەگەر ریفراندۆمی هەرێم مەترسی بۆ سەر ئاسایشی توركیا دروستبكات، ئەوە رێكاری پێویست لەدژی دەگرنە بەر، ئەوەش لەسەر بنەمای یاسا نێودەوڵەتییەكان.\nمەلا بەختیار دڵنیاشیدا، بەوەی چۆن لەسەردەمی فیدراڵی هاوسێیەكی باش بوون بۆ توركیاو پەیوەندی ئابووری‌و هەماهەنگی سەربازی‌و سیاسییان هەبووە، لەسەردەمی سەربەخۆیش بەردەوامی دەبێت.